Aegean: Chic Style on air!\n/Aegean: Chic Style on air!\nΣε όλα τα επίπεδα των δραστηριοτήτων της, η AEGEAN εμπνέεται από τη χώρα και τα χαρακτηριστικά των ανθρώπων της. Χαρακτηριστικό παράδειγμα αποτελεί και η επιλογή της Ελληνίδας σχεδιάστριας, που έχει πλέον εδραιωθεί στο διεθνή χώρο της μόδας. Ο κ. Δημήτρης Γερογιάννης, Διευθύνων Σύμβουλος της AEGEAN, δήλωσε σχετικά, «Η ελληνικότητα της εταιρείας, μας ωθεί πάντα στο να προάγουμε και να προβάλουμε το έργο εκείνων που μοιράζονται τις ίδιες αξίες με εμάς. Είμαστε ιδιαίτερα χαρούμενοι για τη συνεργασία με τη Σοφία Κοκοσαλάκη και τη νέα δυναμική που φέρνει στην εικόνα μας, δημιουργώντας τις καινούριες στολές των ανθρώπων μας».\nΤα σχέδια των νέων στολών συνδυάζουν την ελληνικότητα που προάγει η Aegean, καθώς και την αγάπη της σχεδιάστριας για την Ελλάδα, που αποτελεί σημείο αναφοράς για την ίδια σε κάθε της δημιουργία. Άλλωστε, όπως έχει δηλώσει και η ίδια, τη δουλειά της την καθοδηγούν οι αρχές του ελληνικού κλασικισμού: η αναζήτηση ισορροπίας και οικονομίας στις γραμμές και η διαχρονικότητα. Την ίδια αρχή εφάρμοσε η Σοφία Κοκοσαλάκη, όχι μόνο στο φόρεμα που σχεδίασε για τις αεροσυνοδούς της AEGEAN, αλλά και στα ρούχα των πιλότων, φροντιστών καθώς και του προσωπικού εξυπηρέτησης στα αεροδρόμια.\nΗ σχεδιάστρια Σοφία Κοκοσαλάκη δήλωσε σχετικά: «Η εικόνα της AEGEAN είναι μιας δυναμικής, μοντέρνας ελληνικής αεροπορικής εταιρείας και προσπάθησα να αντικατοπτρίσω αυτό στα σχέδιά μου. Θαυμάζω την εταιρεία για το ήθος που διακρίνει όλες τις δραστηριότητές της, την τροχιά που έχει διανύσει και την ανάπτυξη που έχει επιτύχει όλα αυτά τα χρόνια. Το ένδυμα είναι λειτουργικό και κομψό με έναν υπαινιγμό αρχαιοελληνικού κλασικισμού. Σημαντικό ρόλο έπαιξαν ο σύγχρονος χαρακτήρας, η πρακτικότητα και η ποιότητα». Διατηρώντας τα χρώματα της εταιρικής ταυτότητας (βαθύ μπλε, κόκκινο και γκρι) αλλά και την προσωπική σχεδιαστική ταυτότητα της δημιουργού Σοφίας Κοκοσαλάκη, οι νέες στολές αποτελούν κάτι περισσότερο από μία νέα ματιά καθώς σηματοδοτούν ένα νέο κεφάλαιο για την εταιρεία. Τα νέα ρούχα και αξεσουάρ των στολών είναι πρακτικά, ώστε να επιτρέπουν τις κινήσεις κατά την άσκηση των καθηκόντων, ενώ ταυτόχρονα αποπνέουν στυλ και κομψότητα. «Προσπάθησα να διατηρήσω τόσο την προσωπική μου σχεδιαστική ταυτότητα, όσο και την εταιρική ταυτότητα της αεροπορικής εταιρείας. Το να ντύνεις πολλούς διαφορετικούς ανθρώπους με διαφορετικούς ρόλους και να καταφέρνεις ένα όμορφο συνολικό αποτέλεσμα που θα αρέσει σε όλους έχει τις δυσκολίες του. Ήταν μεγάλη ευθύνη, γιατί οι πρώτες εντυπώσεις είναι σημαντικές. Θα ήθελα οι άνθρωποι να βλέπουν την Ελλάδα ως αυτό που είναι: μια σύγχρονη και πολιτισμένη κοινωνία».


The Victorian English Gentlemens Club – live @ 6.d.o.g.s. | Choosy Bastards\nThe Victorian English Gentlemens Club – live @ 6.d.o.g.s.\nαπό Νίκος 14 Νοέ, 2010 • 01:16 0 σχόλια\nΟι Victorian English Gentlemens Club είναι ένα indie συγκρότημα των ‘00s από την Ουαλία. Σε αντίθεση με πολλά άλλα συγκροτήματα της indie σκηνής χαίρουν κάποιας αίγλης, μια που τους έχει αποδοθεί εξαρχής το εύσημο art band. Αυτό επειδή δημιουργήθηκαν στο Κολλέγιο Καλών Τεχνών του Cardiff και επειδή το στήσιμο της σκηνής τους θεωρείται arty αφού χρησιμοποιούν στοιχεία όπως λουλούδια, σημαίες, καπνούς αλλά και προσεγμένους φωτισμούς.\nΟι άφθονοι πειραματισμοί κατά τη σύνθεση των κομματιών τους και οι διάφορες εμφανίσεις τους σε ετερόκλητα μέρη όπως γκαλερί και εκκλησίες έχουν ενισχύσει την καλλιτεχνική τους αύρα και φυσικά αυξήσει την περιέργεια να τους δει κανείς από κοντά.\nΤην εμφάνισή τους στο 6.d.o.g.s. στις 10/11 επιμελήθηκε η arte fiasco, υπεύθυνη για την πρόσφατη και μοναδική κατά πολλούς συναυλία των Future Islands στον ίδιο χώρο.\nΣτους VEGC όμως κάτι δεν πήγε καλά. Ο παρευρισκόμενος κόσμος ήταν λίγος και αυτό ήταν αναμενόμενο διότι arty, hard core indie δεν τη σηκώνει ο τράχηλος του Έλληνα ούτε καν του hipster. Κάποιοι ίσως δεν ήρθαν για το εισιτήριο, κάποιοι άλλοι γιατί φοβήθηκαν μήπως τους προκύψει κάτι αβάσταχτα καταθλιπτικό, επιτηδευμένο ή/και θολο-κουλτουριάρικο.\nΔεν ήταν κάτι τέτοιο. Ήταν επιμελημένα ακατέργαστος ήχος, ιδιότροπος, συχνά βαρύς αλλά και με εύπεπτες εξαιρέσεις, φυσικά ιδιαίτερες και αυτές. Οι ίδιοι παραδέχονται ότι ξεκινούν κατά βάση από μια pop σύνθεση για να την αποικοδομήσουν στη συνέχεια προσθέτοντάς της σκοτεινά και punk στοιχεία. Pop noisemaking είναι ένας όρος που θα ταίριαζε.\nΤα μέλη του συγκροτήματος είναι φρέσκα πρόσωπα, απόλυτα συμπαθητικές φατσούλες τόσο επί σκηνής με τις punk κραυγές και το «κομψό» head banging τους όσο και κατ’ιδίαν όταν τους πετύχαμε τυχαία την επόμενη μέρα στο Pop.\nΌσο για arty παρουσία, απογοήτευση, μόνο μερικά λουλούδια στερέωσαν στα μικρόφωνα και αυτό ήταν όλο. Κρίμα γιατί το «gig space» του 6.d.o.g.s. προσφέρεται για εύκολες, χαμηλού κόστους καλλιτεχνικές παρεμβάσεις.\nΤο setlist των VEGC ήταν υπεροπτικά μικρό για συγκρότημα που θέλει να αυξήσει τους fans του και που ζει από τις live εμφανίσεις του και αυτό κάπως ενόχλησε. Καλύτερη στιγμή το δημοφιλές Parrot. Δείτε το άψογης αισθητικής video του.\nΣτο τέλος έκαναν encore με ένα μόνο κομμάτι! Τι να πω; Κόπωση από τις πολλές εμφανίσεις; Απογοήτευση από τον λίγο κόσμο; Το hip;\nΒλέποντας και ακούγοντας τους VEGC καταλαβαίνεις ότι πραγματικά βασανίζονται να βρουν μια μοναδική μουσική ταυτότητα. Αυτό είναι πάντα δημιουργικό για ένα καλλιτέχνη αλλά και πολύ, πάρα πολύ αγχωτικό. Θα τα καταφέρουν;\nTags: 6 d.o.g.s., live, The Victorian English Gentlemens Club, κριτική, μουσική, συναυλία\nΠροηγούμενο άρθροΠραξιτέλους bar Επόμενο άρθροΜετρό - Ανακοινώσεις


10 Μαρτίου 2012 - Ημερήσιες Προβλέψεις για όλα τα Ζώδια - Astrology.gr\nΗΛΙΟΣ - 25° 37' 48" ΤΑΥΡΟΣ\nΣΕΛΗΝΗ - 00° 22' 49" ΤΟΞΟΤΗΣ\nΕΡΜΗΣ - 03° 28' 57" ΔΙΔΥΜΟΙ R\nΑΦΡΟΔΙΤΗ - 15° 54' 33" ΚΡΙΟΣ\nΑΡΗΣ - 23° 40' 42" ΙΧΘΥΕΣ\nΔΙΑΣ - 01° 03' 26" ΚΡΙΟΣ\n10 Μαρτίου 2012 - Ημερήσιες Προβλέψεις για όλα τα Ζώδια\nΗ Σελήνη μέσα από το ζώδιο του Ζυγού στέλνει σήματα φινέτσας και διαλλακτικότητας. Το τρίγωνο Δία – Πλούτωνα φέρνει στην επιφάνεια και διογκώνει θέματα -κυρίως οικονομικά και επαγγελματικά. Οι πιο τυχεροί θα δουν τους πόθους τους να εκπληρώνονται, αντίθετα οι άτυχοι ενδέχεται να πέσουν θύματα των μεγάλων συμφερόντων. Επιπλέον το τρίγωνο Ερμή – Βόρειου Δεσμού προϊδεάζει για ενδιαφέρουσες συναντήσεις και συζητήσεις.\nΗ μέρα ξεκινά με τη Σελήνη απέναντί σας, δικαιολογώντας έτσι την τάση που έχετε σήμερα να προσέξετε τόσο την εικόνα σας όσο και την εμφάνιση σας. Ο Ερμής στο ζώδιό σας τριγωνίζοντας το Βόρειο Δεσμό μπορεί να λειτουργήσει ευεργετικά, αφού μέσα από συναντήσεις και προσωπικές επαφές ίσως τελικά βρεθείτε να είστε οι κερδισμένοι της παρέας.\nΟι προσπάθειες που καταβάλλετε τόσο καιρό και σχετίζονται με τη νουθεσία κάποιων τελικά βλέπετε πως έχουν αποτέλεσμα. Στην καθημερινότητα φροντίζετε να τα έχετε όλα στην εντέλεια και αυτό έχει ως αντίκτυπο την κούραση. Στα συναισθηματικά, έχουν δρομολογηθεί κάποια γεγονότα εν αγνοία σας τα οποία θα αποδείξουν πως η σχέση σας πατάει σε στέρεες βάσεις.\nΣτο συναισθηματικό τομέα χρειάζεται να προσέξετε διότι ίσως κουβαλήσετε ζητήματα από άλλους τομείς. Η παρουσία της Αφροδίτης και του Δία στον 12ο σας βοηθά να βγάλετε προς τα έξω κάποια πολύ καλά στοιχεία του εαυτού σας, παρόλο που ώρες-ώρες σας ωθεί στην υπερβολή. Στις τηλεφωνικές επικοινωνίες καλό θα είναι να είσαστε λακωνικοί και να προτιμήσετε να ακούσετε παρά να μιλήσετε.\nΗ πορεία σας μέσα στο χώρο της οικογένειας δεν αφήνει σημάδια αμφισβήτησης, ωστόσο θα πρέπει να προσέχετε διότι οι εργασίες που σχετίζονται με το σπίτι ίσως τελικά σας πάρουν περισσότερο χρόνο από ότι πρέπει. Αισθηματικά, πιθανόν να χρειαστεί να βγάλετε προς τα έξω αυτά που νιώθετε, προκειμένου να δώσετε την ευκαιρία στο έτερο ήμισυ να καταλάβει πως η αγάπη υφίσταται.\nΗ παρουσία της Αφροδίτης και του Δία στον Ταύρο σας δημιουργεί ευχάριστα προβλήματα, αφού θέλετε να κάνετε τη ζωή σας λίγο πιο λαμπερή από ότι είναι. Ωστόσο, το τρίγωνο Ερμή – Βορείου Δεσμού θα σας βοηθήσει να βγάλετε προς τα έξω την παιδική πλευρά σας με ό, τι αυτό συνεπάγεται. Οι αισθηματικές επιτυχίες σας χτυπούν την πόρτα και εσείς την ανοίγετε.\nΗ σημερινή μέρα χρωματίζεται με ιδιαίτερα θετικές δονήσεις, αφού το τρίγωνο Δία – Πλούτωνα αλλά και του Άρη – Πλούτωνα σας βοηθά να κλείσετε τις υποθέσεις σας με τον πλέον άμεσο και επικερδή τρόπο. Σε προσωπικό επίπεδο, ίσως χρειάζεται να αποδείξετε τόσο τις δυνατότητές σας όσο και τις αντοχές σας σε πείσμα κάποιων που δεν το πιστεύουν.\nΗ θέση της Σελήνης στο δικό σας ζώδιο σας δείχνει πως τα πράγματα οδεύουν πάρα πολύ καλά. Δυναμικοί, χωρίς παρόρμηση, νιώθετε πιο γειωμένοι από ποτέ. Αυτό έχει αντίκτυπο ακόμα και στην εμφάνισή σας, αφού θέλετε πλέον τα ρούχα σας να είναι προσωπική επιλογή και όχι καθ υπόδειξη της μόδας. Η αισθηματική σας ζωή μπαίνει σε μια ιδανική φάση.\nΤα ζητήματα που σας απασχολούν είναι κυρίως τα αισθηματικά και τα οικονομικά. Ίσως νιώθετε ότι η αισθηματική σας ζωή σας πελαγώνει, αφού η πολλαπλότητα των επιλογών σας δημιουργεί ένα νοητικό κομφούζιο. Στα οικονομικά, ίσως η καλύτερη διαχείριση να είναι το κλειδί. Τα τηλεφωνήματα και οι καθημερινές συναλλαγές θα σας βοηθήσουν να βρείτε τις λύσεις που αναζητάτε.\nΟ δικός σας πηγαιμός για την Ιθάκη περνάει μέσα από το δρόμο της αρετής, αφού πλέον δείχνετε αποφασισμένοι να ξορκίσετε το παρελθόν. Στα συναισθηματικά, ίσως έχετε κάποιες συναντήσεις οι οποίες, από το πουθενά, μπορεί να βγάλουν στην επιφάνεια αισθηματικά ζητήματα. Αποφύγετε να είστε βιαστικοί, προκειμένου να ελαχιστοποιήσετε τις πιθανότητες λάθους.\nΣήμερα η τύχη είναι με το μέρος σας αλλά θα χρειαστείτε και λίγο τον παράγοντας της προσωπικής προσπάθειας, προκειμένου να φτάσετε στο επιθυμητό αποτέλεσμα. Σίγουρα η Σελήνη στο Ζυγό δεν σας εξυπηρετεί, αφού σας διχάζει και δεν ξέρετε, αν θέλετε να καθίσετε σπίτι ή να κάνετε κάποιες άλλες δραστηριότητες. Αισθηματικά, μπορείτε να περιμένετε κάτι καλό.\nΤα ζητήματα που έχετε μέσα σας εγείρουν μια μικρή επανάσταση από μεριάς τρίτων, αφού νιώθουν ότι τους γυρίσατε την πλάτη. Ο Άρης στον 8ο σας κάνει πιο ερωτικούς από ποτέ όμως χρειάζεται να προσέξετε γιατί δεν αποκλείεται να βρεθείτε σωματικά κουρασμένοι. Οι τηλεφωνικές επικοινωνίες ίσως τελικά δεν καταφέρουν να σας λύσουν το πρόβλημα.\nΗ σημερινή μέρα έχει κάποιες αντικειμενικές δυσκολίες που καλείστε να αντιμετωπίσετε. Πρώτον και σημαντικότερον, η παρουσία του Άρη ανάδρομου στην Παρθένου δείχνει πως πρέπει να καταλάβετε πως η υποχώρηση είναι μια λύση και δεύτερον, οι πλανήτες μέσα στον δεύτερο οίκο, στον Κριό, δείχνουν πως η αλόγιστη σπατάλη δεν είναι λύση. Αισθηματικά, όλα αλλάζουν μονομιάς.


www.newsgreece.eu: Τα συγκλονιστικά βίντεο από τις επιχειρήσεις της αστυνομίας στο Παρίσι. Νεκροί όμηροι και όλοι οι δράστες\nΤα συγκλονιστικά βίντεο από τις επιχειρήσεις της αστυνομίας στο Παρίσι. Νεκροί όμηροι και όλοι οι δράστες\nΒίντεο-ντοκουμέντο από τις παράλληλες επιχειρήσεις της αστυνομίας στο Παρίσι. Νεκροί οι αδερφοί Κουασί και ο ο δράστης της δολοφονίας στο Μονρούζ που κρατούσε ομήρους στο εβραϊκό παντοπωλείο. Νεκροί και όμηροι...\nΟι δύο ύποπτοι για τη διάπραξη της επίθεσης στην εφημερίδα Σαρλί Εμπντό έπεσαν νεκροί και το πρόσωπο που κρατούσαν όμηρο απελευθερώθηκε μετά την επιχείρηση που διεξήγαγε η γαλλική αστυνομία, δήλωσαν πηγές προσκείμενες στις έρευνες.\nΗ αστυνομία προχώρησε σε παράλληλες επιχειρήσεις τόσο στο εργοστάσιο στο οποίο είχαν ταμπουρωθεί τα αδέρφια Κουασί όσο και στο εβραϊκό παντοπωλείο όπου κρατούσε ομήρους ο συνεργός τους.\nΟι επιχειρήσεις ξεκίνησαν λίγο μετά τις 6 το απόγευμα, ώρα Ελλάδας.\nΟι αδελφοί Κουασί είχαν οχυρωθεί στις εγκαταστάσεις τυπογραφείου στην κωμόπολη Νταμαρτέν-αν-Γκελ κρατώντας έναν όμηρο. Δυνάμεις της αστυνομίας, της αντιτρομοκρατικής υπηρεσίας και του στρατού είχαν περικυκλώσει το κτίριο.\nΝεκρός έπεσε και ο άνδρας που κρατούσε ομήρους σε εβραϊκό σουπερμάρκετ στο ανατολικό Παρίσι, σύμφωνα με την εφημερίδα Le Monde και πηγές των γαλλικών υπηρεσιών ασφαλείας, οι οποίες ανακοίνωσαν ότι ένας δράστης "εξουδετερώθηκε".\nΜαζί του ήταν και ακόμα ένα ένοπλο άτομο. Το TV5 μετέδωσε ότι το άτομο που βρισκόταν στο κατάστημα μαζί με τον Αμεντί Κουλιμπαλί, ήταν η σύντροφος του, ωστόσο, πρόκειται τελικά για ακόμα έναν άνδρα ο οποίος φέρεται να διέφυγε.\nΤέσσερις νεκροί όμηροι\nΛίγο νωρίτερα είχε ξεκινήσει η επιχείρηση της αστυνομίας, ενώ είχε γίνει γνωστό ότι πολλοί όμηροι απελευθερώθηκαν.\nΈπειτα από συνεχόμενες εκρήξεις, αστυνομικοί εισήλθαν στο κατάστημα. Λίγο αργότερα αρκετοί όμηροι εξήλθαν από αυτό, σύμφωνα με δημοσιογράφους του Γαλλικού Πρακτορείου.\nΑρχικά υπήρξε η πληροφορία ότι υπήρχαν δύο νεκροί, ωστόσο, κάτι τέτοιο δεν επιβεβαιώθηκε. Ο δράστης είχε γνωστοποιήσει στους αστυνομικούς ότι θα σκοτώσει τους ομήρους εάν δεν απελευθερώσουν τα αδέλφια Κουασί.\nΗ στιγμή που ξεκινάει η επέμβαση εναντίον του Αμεντί Κουλιμπαλί:\nΌμηροι απελευθερώθηκαν μετά από την εξουδετέρωση του δράστη. Οι πρώτες αναφορές του Γαλλικού Πρακτορείου έκαναν λόγο για επιτυχή διάσωση όλων των εμπλεκομένων θυμάτων, ωστόσο λίγο μετά το πέρας της επιχείρησης ανακοινώθηκε ότι τέσσερις συνολικά πολίτες έχασαν τη ζωή τους.\nΣύμφωνα με το France 24, οι όμηροι σκοτώθηκαν κατά τη διάρκεια της αστυνομικής επιχείρησης. Δύο αστυνομικοί τραυματίστηκαν.\nΤέσσερις όμηροι στο εβραϊκό σουπερμάρκετ είναι σε πολύ κρίσιμη κατάσταση\nΑκόμη τέσσερις όμηροι από το εβραϊκό σουπερμάρκετ στο ανατολικό Παρίσι βρίσκονται σε πολύ κρίσιμη κατάσταση, δήλωσε πηγή των υπηρεσιών ασφαλείας.\nΜια αστυνομική πηγή επεσήμανε ότι στο εβραϊκό σουπερμάρκετ εκτιμάται πως βρίσκονταν έως και 20 όμηροι συνολικά.


Aridaia365: Αλμωπία: Χαρίζονται 4 μικρά κανίς - Κάποιος δηλητηρίασε την μητέρα τους (ΦΩΤΟ)\nΑλμωπία: Χαρίζονται 4 μικρά κανίς - Κάποιος δηλητηρίασε την μητέρα τους (ΦΩΤΟ)\nΤα κουταβάκια είναι 45 ημερών και θα γίνουν 6-7 κιλα\nΛοιπόν φίλοι μου σας έχω τέσσερις υπέροχες μπουκιτσες!!!!!!!!Ειναι τέσσερα κανισακια,που γεννήθηκαν στην πιπεριά.\nΔυστυχως την μαμα τους κάποιος καλός χριστιανός την δηλητηρίασε,και έμειναν τα μικρά ορφανά. Βεβαια μέσα στις τσουκνίδες πάντα υπάρχει και μια μαργαρίτα,έτσι βρέθηκε μια κυρία που τα φροντίζει μέχρι να τους βρούμε σπιτι.\nΤα κουταβάκια είναι 45 ημερών και θα γίνουν 6-7 κιλα. Ειναι τρία αρσενικά και ένα θηλυκό, το θηλυκό είναι με μαύρα αυτάκια.\nΤα κουταβάκια θα δωθουν με συμβόλαιο υιοθεσίας, τσιπαρισμενα και εμβολιασμενα από τον Δήμο Αλμωπιας.\nΟ Πρόεδρος:Φώτης Παραστατίδης\nUnknown 22 Αυγούστου 2020 - 7:02 μ.μ.\nΣας εστειλα μην και στο fb inbox και περιμένω νεότερά σας.\nΑνώνυμος 22 Αυγούστου 2020 - 10:51 μ.μ.\nΤι να μας πει η κλιματική αλλαγή κλπ κλπ πρώτα τα κανίς οέο!!! Ορέ Δ.Ν.Τ που μας χρειάζεται.....\nΑνώνυμος 23 Αυγούστου 2020 - 1:38 π.μ.\nΟι καλοι ανθρωποι που ειχαν την μητερα γιατι δεν φροντισαν να την στειρωσουν? Ή αν δεν ειχαν σπιτι τι κανει η φιλοζωικη? Ο καλος χριστιανος φροντιζει να μην μεινουν πεινασμενοι ανθρωποι! Δεν εχω τιποτε με τα ζωντανα ...με εσας τους δηθεν εχω καποιες αποριες!


Κολιέ κίτρινο επιχρυσωμένο ασήμι 925, μονόγραμμα Ο με πολύχρωμα ζιργκόν. K-MON-O-MYLT-95 – intissimo\nΚολιέ κίτρινο επιχρυσωμένο ασήμι 925, μονόγραμμα Ο με πολύχρωμα ζιργκόν. K-MON-O-MYLT-95\nΚολιέ κίτρινο επιχρυσωμένο ασήμι 925, μονόγραμμα Ο με πολύχρωμα ζιργκόν. K-MON-O-MYLT-95 ποσότητα\nΚολιέ επιχρυσωμένο ασήμι 925, μονόγραμμα ” Ο ” με πολύχρωμα ζιργκόν. Συνοδεύεται από συσκευασία δώρου!!!. Σχεδιασμένο και κατασκευασμένο αποκλειστικά στην Ελλάδα, σε τέλεια ισορροπία ποιότητας και τιμής, ακολουθώντας τις τελευταίες τάσεις της μόδας και εξυπηρετώντας τη θηλυκότητα σε κάθε λεπτομέρεια.


Πώς πρέπει να δηλωθούν φέτος τα ακίνητα στη φορολογική δήλωση – xeblog | Το blog της Χρυσής Ευκαιρίας\nΣτην τελική ευθεία για την υποβολή των φετινών φορολογικών δηλώσεων βρίσκονται πλέον εκατομμύρια φορολογούμενοι. Στο πλαίσιο αυτό, για την καλύτερη εξυπηρέτησή τους, η Ανεξάρτητη Αρχή Δημοσίων Εσόδων (ΑΑΔΕ) δημοσιοποίησε ένα νέο οδηγό με ερωτήσεις και απαντήσεις που αφορούν τη δήλωση φορολογίας εισοδήματος (Ε1).\nΕιδικότερα για τα ακίνητα η Χρυσή Ευκαιρία παρουσιάζει σήμερα έναν αναλυτικό οδηγό με 19 ερωτήσεις και απαντήσεις για τα σημεία που θα πρέπει να προσέξετε κατά τη δήλωση των στοιχείων των κατοικιών σας στο φετινό −ηλεκτρονικά υποβαλλόμενο− έντυπο Ε1, όπως καταγράφονται από την ΑΑΔΕ.\nΘα επιλέξετε το κίτρινο πλαίσιο, θα ανοίξει ο υποπίνακας στον οποίο δίνεται η δυνατότητα επιλογής εμφάνισης είτε της περσινής εικόνας δήλωσης ακινήτων είτε της εικόνας του Ε9. Δηλώνετε όποια ακίνητα ιδιοκατοικείτε, τα χαρακτηρίζετε ανάλογα (κύρια – 1η δευτερεύουσα – 2η δευτερεύουσα και λοιπές), τα καταχωρείτε και τέλος επιλέγετε Μεταφορά στη Δήλωση.\nΈχω αλλάξει κύρια κατοικία μέσα στο 2017. Πώς το δηλώνω;\nΘα επιλέξετε το κίτρινο πλαίσιο και θα εισαγάγετε και τα στοιχεία της άλλης κατοικίας, θα τη χαρακτηρίσετε, θα την καταχωρήσετε και θα επιλέξετε Μεταφορά στη Δήλωση. Τέλος, θα επιλέξετε την τελευταία κύρια κατοικία και ξανά Μεταφορά στη Δήλωση. Τα στοιχεία της τελευταίας κύριας κατοικίας θα εμφανιστούν στον πίνακα 5.1α, ενώ το ποσό της αντικειμενικής δαπάνης της άλλης κύριας κατοικίας θα μεταφερθεί στον κωδικό 707 για τον υπόχρεο και 708 για τη σύζυγο.\nΘα επιλέξετε το κίτρινο πλαίσιο για να σας ανοίξει ο πίνακας με την εικόνα των ακινήτων σας. Επιλέγοντας τα ακίνητα που σας ενδιαφέρουν, μπορείτε να τροποποιήσετε τα περιγραφικά στοιχεία τους, όπως εμφανίζονται, και να τα χαρακτηρίσετε ως κύρια ή δευτερεύουσα κατοικία. Στη συνέχεια κάνετε Μεταφορά στη Δήλωση με τα διορθωμένα στοιχεία. Οι αλλαγές αυτές αφορούν αποκλειστικά στη συμπλήρωση της δήλωσης Ε1 και δεν επηρεάζουν την περιουσιακή σας εικόνα.\nΤο ακίνητό μου δεν ηλεκτροδοτείται μετά από αίτηση διακοπής στη ΔΕΗ και επομένως δεν έχω αριθμό παροχής. Τι πρέπει να συμπληρώσω στον αντίστοιχο κωδικό;\nΔεν είναι σωστό ότι δεν έχετε αριθμό παροχής, αφού είναι ένας μοναδικός αριθμός ο οποίος αναγράφεται πάνω στο μετρητή κατανάλωσης ηλεκτρικού ρεύματος (ρολόι) και χαρακτηρίζει τη σύνδεση του συγκεκριμένου ακινήτου με το δίκτυο παροχής ηλεκτρικού ρεύματος. Θα τον αναζητήσετε σε παλιότερους λογαριασμούς που σας έχουν αποσταλεί.\nΤο ακίνητό μου δεν έχει ηλεκτροδοτηθεί και δεν υπάρχει μετρητής κατανάλωσης. Τι θα συμπληρώσω στον αντίστοιχο κωδικό;\nΕίναι υποχρεωτική η συμπλήρωση του ταχυδρομικού κώδικα για την κύρια κατοικία;\nΠώς θα συμπληρώσω τη δήλωσή μου, όταν διαμένω σε σκηνή ή είμαι άστεγος;\nΑυτός που το παραχωρεί, το δηλώνει μόνο στο Ε2 σαν δωρεάν παραχώρηση. Αυτός που το κατοικεί το δηλώνει στον πίνακα 5.1α επιλέγοντας τον κωδικό 203 (δωρεάν παραχωρημένη κατοικία).\nΠώς θα συμπληρώσω τη δήλωσή μου, όταν έχω ενοίκιο κύριας κατοικίας;\nΠώς συμπληρώνω τον πίνακα 6.12 (ενοίκιο κύριας κατοικίας), όταν υπάρχουν περισσότεροι από τρεις εκμισθωτές;


Επίσημη Εφημερίδα της Ευρωπαϊκής Ένωσης, L 223, 25 Αύγουστος 2010\nΚανονισμός (ΕΕ) αριθ. 756/2010 της Επιτροπής, της 24ης Αυγούστου 2010, για την τροποποίηση του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους όσον αφορά τα παραρτήματα IV και V (1)\nΚανονισμός (ΕΕ) αριθ. 757/2010 της Επιτροπής, της 24ης Αυγούστου 2010, για τροποποίηση του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους, όσον αφορά τα παραρτήματα I και III (1)\nΚανονισμός (ΕΕ) αριθ. 758/2010 της Επιτροπής, της 24ης Αυγούστου 2010, για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία βαλνεμουλίνη (1)\nΚανονισμός (ΕΕ) αριθ. 759/2010 της Επιτροπής, της 24ης Αυγούστου 2010, για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία tildipirosin (1)


Κίνα Μη κολλητική σιλικόνη ψησίματος σιλικόνης Σχεδίαση πυραμίδων Φύλλο ψησίματος Κατασκευαστές\nΠεριγραφή:Non Stick σιλικονούχο μαγειρικό στρώμα,Φύλλο ψησίματος σχεδίασης πυραμίδας,Φύλλο ψησίματος σιλικόνης\nHome > Προϊόντα > Σφουγγαράκια σιλικόνης > Mat ψησίματος σιλικόνης > Μη κολλητική σιλικόνη ψησίματος σιλικόνης Σχεδίαση πυραμίδων Φύλλο ψησίματος\nΑρ. μοντέλου: K1320\nΧαρακτηριστικά: πάνω από 500 πυραμίδες σιλικόνης στην επιφάνειά του που αφήνουν το φαγητό σας να ξεκουραστεί πάνω από το κάτω μέρος του τηγανιού για πιο ομαλό και υγιεινό μαγείρεμα. Λίπη και έλαια αποστραγγίζονται .\n➤ΠΕΡΙΦΕΡΕΙΑ ΓΙΑ ΥΓΙΕΙΝΟ ΜΑΓΕΙΡΙΚΟ: Χαλάκι ψησίματος με ειδικό σχεδιασμό που επιτρέπει στον αέρα να κυκλοφορεί και να θερμαίνεται για να κατανέμεται ομοιόμορφα από πάνω προς τα κάτω, χωρίς περιστροφή και ανατροπή, επιτρέποντας στα λάδια, λίπος και λίπος να στάζουν. Κάνοντας νόστιμο και υγιεινό γεύμα πολύ πιο εύκολο.\n➤ ΥΛΙΚΟ ΠΡΩΤΟΤΥΠΟΥ: 100% Βαθμός Καθαρής Σιλικόνης (χωρίς πλαστικά πληρωτικά), χωρίς BPA, Οικολογικό, Μη τοξικό, Άοσμο, Μη κολλητικό, Μη διαβρωτικό. Φούρνος Χρηματοκιβώτιο, Μικροκυμάτων Χρηματοκιβώτιο και Πλυντήριο πιάτων Ασφαλής. Ανθεκτικότητα θερμοκρασίας: -40 ℃ έως 232 ℃ (-40 ℉ έως 450 ℉)\n➤ ΕΥΚΟΛΙΑ ΚΑΙ ΕΥΚΟΛΗ ΑΠΟΘΗΚΕΥΣΗ: Το μέγεθος στρώματος σιλικόνης 11,5 "x16" είναι πολύ εύκαμπτο. Μπορεί να κοπεί για να ταιριάξει με το μέγεθος που χρειάζεστε και να τακτοποιήσετε για να ταιριάζει στις περισσότερες κατσαρόλες. Μπορεί να αναδιπλωθεί ή να διπλωθεί για εύκολη αποθήκευση.\n➤ ΕΥΚΟΛΟΣ ΚΑΘΑΡΙΣΜΟΥ: Η μη κολλητική σιλικόνη επιτρέπει τον εύκολο καθαρισμό. Πλύνετε το χέρι χρησιμοποιώντας απορρυπαντικό ή ζεστό νερό ή καθαρίστε το απλά στο πλυντήριο πιάτων.\n➤ ΜΕΓΑΛΗ ΔΙΑΡΚΗΣΗ: Είναι επαναχρησιμοποιήσιμη και ανθεκτική. Δεν θα λιώσει, θα σπάσει ή θα φθαρεί κάτω από κανονική και σωστή χρήση.\nΥψηλής ποιότητας σιλικόνης καπέλα γυαλιού Επικοινωνήστε τώρα\nNon Stick σιλικονούχο μαγειρικό στρώμα Φύλλο ψησίματος σχεδίασης πυραμίδας Φύλλο ψησίματος σιλικόνης SS σιλικόνης μαγειρικά σκεύη Σιλικονούχα μπισκότα Ψωμί σιλικόνης Μαγειρική ματ Σιλικόνης μαγειρικά σκεύη Σιλικόνη γάντι μαγειρικά σκεύη


ΑΝΑΓΝΩΣΕΙΣ: Οι Μακεδονίες των άλλων\nΝίκος Χουλιαράς, «Το αίνιγμα της Δευτέρας 17.6…», 1991, μελάνι, κολάζ, κηροπαστέλ και πενάκι σε χαρτί κολλημένο σε χαρτί, 19,3 x 26 εκ.\nΑπό το βιβλίο του Σπύρου Καράβα, Οι Μακεδονίες των άλλων. Το μαχαίρι της Ιστορίας και οι νομοτέλειες της Γεωγραφίας, που κυκλοφορεί αυτές τις μέρες από τις εκδόσεις Βιβλιόραμα\nΕδώ και τρεις δεκαετίες περίπου, η εμμονή στην άποψη ότι «η Μακεδονία είναι Ελλάδα» και ότι «η Μακεδονία είναι μία και ελληνική», δημιουργεί εύλογα ερωτήματα σε ημεδαπούς και αλλοδαπούς παρατηρητές. Πώς προέκυψε αυτή η πεποίθηση, την οποία δεν ασπάζεται κανένας άλλος λαός, γειτονικός ή μη, σύμμαχος ή αντίπαλος, καμία κυβέρνηση, ευρωπαϊκή ή υπερατλαντική, κανένας αλλόγλωσσος διανοούμενος, φίλα ή μη προσκείμενος στην Ελλάδα; Ακόμη και αν είμαστε έθνος «ανάδελφο», όπως υποστηρίζει το διδακτικό εγχειρίδιο Γεωγραφίας για τη Β´ Γυμνασίου του 2017, τούτο δεν σημαίνει κατ’ ανάγκη ότι όλα τα έθνη του πλανήτη μάς επιβουλεύονται και απεργάζονται την καταστροφή μας.\nΆλλωστε, σε μεγάλο τμήμα της ελληνικής κοινής γνώμης, εντός και εκτός συνόρων, υπάρχει διάχυτη και εμπεδωμένη η πεποίθηση περί της αδιάσπαστης ανά τους αιώνες ελληνικότητας της Μακεδονίας, γεγονός που προδίδει αναμφισβήτητα, πλάι στις υπόλοιπες υστερήσεις και αναχρονισμούς, την κεφαλαιώδη άγνοια γύρω από τη νεωτερικότητα του έθνους. Πάντως, παρακάμπτοντας το ζήτημα αυτό που δεν θα μας απασχολήσει εδώ, εύκολα διαπιστώνει κανείς ότι ο πολιτικός χάρτης που προέκυψε μετά τους Βαλκανικούς πολέμους του 1912-1913 ως προς τη Μακεδονία παραμένει εν πολλοίς άγνωστος στο εγγράμματο ελληνικό κοινό. Θεωρείται ότι η Μακεδονία, μετά την απελευθέρωση από τους Τούρκους, περιήλθε ουσιαστικά στην ελληνική επικράτεια, και ως εκ τούτου, από το 1913 και εντεύθεν, ταυτίζεται με μία από τις διοικητικές περιφέρειες της Ελλάδας. Θεωρείται ότι αυτή είναι η «πραγματική», η «ιστορική», η «κανονική», η «καθαυτό» Μακεδονία. Κατά συνέπεια, η όποια άλλη είναι κίβδηλη και ανάξια λόγου. Τουτέστιν άλλη Μακεδονία πλην της ελληνικής δεν υφίσταται και ως εκ τούτου η μοναδικότητά της «ιστορικά» καθίσταται αναντίλεκτη.\nΌπως εύστοχα επισημαίνουν οι Κωστής Καρπόζηλος και Δημήτρης Χριστόπουλος, η συγκεκριμένη συμπεριφορά «μπορεί απερίφραστα να χαρακτηριστεί διαστροφική». Το χειρότερο όμως είναι ότι η επιμονή περί μίας και ελληνικής Μακεδονίας «έχει μόνο μία συνδήλωση: ότι η Ελλάδα διεκδικεί την έκταση του γειτονικού κράτους, αλλά και ένα τμήμα της σύγχρονης Βουλγαρίας». Αυτό είναι που καταλαβαίνει ο οποιοσδήποτε νοήμων άνθρωπος ακούγοντας τα παραπάνω συνθήματα, και δικαιολογημένα μπορεί να συναγάγει την ύπαρξη ελληνικού ιμπεριαλιστικού σχεδίου ως προς τη Μακεδονία.\nΕπειδή το τμήμα αυτό της κοινής γνώμης και πλειοψηφικό εμφανίζεται να είναι και δεν υπακούει σε κριτήρια τοπικά, ταξικά, πολιτικά, ηλικιακά, έμφυλα κλπ., παρουσιάζει ενδιαφέρον να ιχνηλατηθεί το γνωστικό υπόστρωμα αυτής της εμπεδωμένης συλλογικής πεποίθησης. Θα αναζητήσουμε συναφείς μαρτυρίες στην ελληνόγλωσση ιστοριογραφία περί Μακεδονίας μεταξύ 1912 και 1992, και δεν θα μας απασχολήσει η ελληνικότητα ή μη της Μακεδονίας ανά τους αιώνες, έτσι όπως φιλοτεχνήθηκε από την ελληνική πνευματική ηγεσία της εποχής του ρωμαντισμού. Για το ζήτημα αυτό είχε όντως αποφανθεί η ελληνική ιστορική επιστήμη ήδη από τα μέσα του 19ου αιώνα. Εκλαϊκεύοντας τα πορίσματά της, ο Σπυρίδων Λάμπρος υποστήριζε, σε λόγο του το 1904, πως «υπάρχει χώρα μεγάλη ελληνική, ήτις συνδέεται αναποσπάστως προς την Ελλάδα δι’ αυτής της φύσεως, διά της ιστορίας, διά της φωνής των νεκρών και της βοής των ζώντων».\nΣτο δε διδακτικό εγχειρίδιο Γεωγραφίας, το οποίο είχε εγκριθεί για την τετραετία 1909-1913, του Δημήτριου Πατσόπουλου, που διετέλεσε επίσης καθηγητής Ιστορίας στο Εθνικό Πανεπιστήμιο, διαβάζουμε ότι η Μακεδονία, πέρα από το γεγονός ότι είναι χώρα Ελληνική βάσει της ιστορίας της, «[κατοικείται] και σήμερον έτι κατά το πλείστον υπό Ελλήνων γνησιωτάτων κατά τε την καταγωγήν και την γλώσσαν και το εθνικόν φρόνημα. Μόνον δε εν τη βορείω Μακεδονία υπερτερεί το Σλαυϊκόν στοιχείον, διότι το τμήμα τούτο της χώρας κατοικείται κατά το πλείστον υπό Βουλγάρων και Σέρβων». Ως Μακεδονία νοείται και εδώ η περιφέρεια που ορίζεται από τα όρη Σκάρδος, Ρίλα, Ροδόπη και τον ποταμό Νέστο, τα όρη Όλυμπος, Καμβούνια, Πίνδος, με τις λίμνες των Πρεσπών και της Οχρίδας συμπεριλαμβανόμενες.\nΓια να επιστρέψουμε στο αρχικό ερώτημα, πώς, δηλαδή, και πότε συγκροτήθηκε η πεποίθηση περί της μίας και αποκλειστικά ελληνικής Μακεδονίας, εύλογο είναι να υποθέσουμε ότι αυτή συνδέεται άρρηκτα με την «παιδεία» των Νεοελλήνων, έτσι όπως διαμορφώθηκε από τους Βαλκανικούς πολέμους και εξής, όταν η οθωμανοκρατούμενη από τον 14ο αιώνα Μακεδονία άλλαξε κυριάρχους με την τμημάτισή της μεταξύ Ελλάδας, Σερβίας και Βουλγαρίας, κατά τη διατύπωση του τότε Υπουργού Οικονομικών Αλέξανδρου Διομήδη. Δίπλα σε αυτό το γεγονός, που χαιρετίστηκε δεόντως από σύμπαντα τον ελληνισμό, μια μεταγενέστερη εξέλιξη, όχι συνοριακή αλλά σχετική με το status της «Σερβικής Μακεδονίας», στάθηκε καθοριστική: η ανακήρυξη της τελευταίας, τρεις δεκαετίες αργότερα, τον Αύγουστο του 1944, σε «Λαϊκή Δημοκρατία της Μακεδονίας», για να ακολουθήσει η αναγνώρισή της και τυπικά τον Οκτώβριο του 1945 από την Εθνοσυνέλευση του Γιουγκοσλαβικού Κ.Κ. ως της έκτης Ομόσπονδης Δημοκρατίας της χώρας. Εξέλιξη καθοριστική, καθώς για πρώτη φορά μετά τη ρωμαϊκή κατάκτηση και την κατάλυση του αρχαίου Μακεδονικού βασιλείου, ο όρος Μακεδονία συνδέεται με μια κρατική υπόσταση, έστω και εντός κράτους ομοσπονδιακού.\nΤο ερώτημα, λοιπόν, που αναζητά απάντηση, είναι σε ποιο βαθμό και με ποιο τρόπο οι Νεοέλληνες έλαβαν γνώση, αρχικά στα σχολικά θρανία και εν συνεχεία από τη διαθέσιμη βιβλιογραφία, για τα δύο αυτά γεγονότα, που σήμερα ενοχλούν, αλλά η ιστορία με τρόπο αδήριτο μάς τα επέβαλε. Ή, με άλλα λόγια, πόσο «ανύπαρκτες» υπήρξαν αυτές οι «Μακεδονίες των άλλων» και, όπου έκαναν την εμφάνισή τους, ποιό περιεχόμενο –γεωγραφικό, ιστορικό, διοικητικό ή «φυλετικό»– τους αποδιδόταν.\nΟ Σπύρος Καράβας διδάσκει Ιστορία στο Παν/μιο Αιγίου


Κώστας Καραμανλής: Ο Τσίπρας δεν φοράει γραβάτα αλλά το κοστούμι του Ανδρέα και του επιχειρηματία - Ξυπνήστε ρε\nΚώστας Καραμανλής: Ο Τσίπρας δεν φοράει γραβάτα αλλά το κοστούμι του Ανδρέα και του επιχειρηματία\n9/06/2017 04:30:00 μ.μ.\n«Δεν είναι κακό πράγμα ότι έχεις μια αναιμική ανάπτυξη» σχολίασε ο βουλευτής Σερρών της ΝΔ και πρόσθεσε: «Ο ΣΥΡΙΖΑ έχει μετατοπιστεί από μια πολιτική εξαλλοσύνη στο κέντρο»\nΕπίθεση κατά του πρωθυπουργού Αλλέξη Τσίπρα πραγματοποίησε σήμερα στον ΣΚΑΪ ο τομεάρχης Μεταφορών και Υποδομών και βουλευτής Σερρών της ΝΔ Κώστας Καραμανλής. Ο βουλευτής τόνισε πως «ο κ. Τσίπρας μπορεί να μη φοράει γραβάτα όμως αλλάζει εύκολα κοστούμια. Από το κοστούμι του επαναστάτη φοράει τώρα του επιχειρηματία. Τώρα φόρεσε και του Ανδρέα Παπανδρέου. Τα κοστούμια αυτά δεν του ταιριάζουν. Οι εναλλαγές δημιουργούν σύγχυση στον ελληνικό λαό...» υπογράμμισε.\nΚατά την άποψη του Κώστα Καραμανλή «ο ΣΥΡΙΖΑ έχει μετατοπιστεί από μια πολιτική εξαλλοσύνη στο κέντρο».\n«Δεν είναι κακό πράγμα ότι έχεις μια αναιμική ανάπτυξη. Εμείς είπαμε ότι με τις πολιτικές του ΣΥΡΙΖΑ χάσαμε δύο χρόνια» επισήμανε ο βουλευτής της ΝΔ αναφερόμενος στα τελευταία στοιχεία για την ανάπτυξη της ελληνικής οικονομίας το Γ' τρίμηνο του 2017.\n«Η οικονομία και τα στοιχεία που η κυβέρνηση παρουσιάζουν δεν είναι σωστά. Να μην κάνουν επισκέψεις σε εταιρείες όπως η Apivita που πουλήθηκε σε ισπανικό κολοσσό. Να δούνε και τη μικρομεσαία επιχειρηματικότητα» συμπλήρωσε ο κ. Καραμανλής.\nΖαχαριάδης: Το πρόβλημα της άδικης φορολογίας το έχουμε αναγνωρίσει...\n«Το πρόβλημα της άδικης φορολογίας το έχουμε αναγνωρίσει και είναι σκοπός μας να αποκλιμακώσουμε τους φόρους χωρίς να κατεδαφίσουμε το κοινωνικό κράτος» είπε από την πλευρά του ο Κώστας Ζαχαριάδης, διευθυντής της Κοινοβουλευτικής Ομάδας του ΣΥΡΙΖΑ.\n«Προσπαθούμε να ανασυγκροτήσουμε το κοινωνικό κράτος και προκειμένου να το ανασυγκροτήσουμε χρειάζονται στοχευμένες κοινωνικές δαπάνες» συνέχισε ο Κώστας Ζαχαριάδης.\n«Τα κοινωνικά επιδόματα έχουν πάει στον πάτο. Αν αυτό είναι αριστερά ας το κρίνουν οι πολίτες...» σχολίασε από την πλευρά του ο Κώστας Καραμανλής.\nΚόντρα και για την υπόθεση Τραγάκη\nΣτην τηλεοπτική συζήτηση στην πρωινή εκπομπή του Σκάι, οι κύριοι Ζαχαριάδης και Καραμανλής διαφώνησαν και για την απόφαση του Κυριάκου Μητσοτάκη να θέσει εκτός των καταλόγων με τους υποψήφιους βουλευτές της ΝΔ τον Παναγιώτη Τραγάκη επειδή ο πατέρας του Γιάννης Τραγάκης, βουλευτής της ΝΔ από το 1974, έσπευσε να προεξοφλήσει ότι ο γιος του θα καταλάβει τη θέση του στη Βουλή...\n«Το να μιλάει ο κ.Μητσοτάκης ενάντια στον νεποτισμό και την οικογενειοκρατία είναι λίγο υπερβολικό....» ήταν το σχόλιο του Κώστα Ζαχαριάδη, διευθυντή της Κοινοβουλευτικής Ομάδας του ΣΥΡΙΖΑ.\n«Ο κ. Μητσοτάκης έκανε αυτό που έπρεπε να κάνει. Συμφωνώ απολύτως» ήταν η άποψη που διατύπωσε ο βουλευτής Σερρών και ανιψιός του ιδρυτή της ΝΔ Κωνσταντίνου Καραμανλή. «Τελικά όμως, κριτής είναι πάντα ο λαός» συμπλήρωσε ο κ. Καραμανλής.\nmike petr 6 Σεπτεμβρίου 2017 - 6:01 μ.μ.\nΣΟΦΙΑ ΒΟΥΛΤΕΨΗ Δεν υπάρχουν άσχΥμ΄αις αγάπες ούτε ορεες φιλακες.


Μεγάλη φωτιά στη Ρόδο: Eκκενώθηκαν σχολεία στη Σορωνή, χωρίς ρεύμα τμήμα του χωριού ~ Boom24.gr */-->\nΜεγάλη φωτιά στη Ρόδο: Eκκενώθηκαν σχολεία στη Σορωνή, χωρίς ρεύμα τμήμα του χωριού\nΙσχυροί άνεμοι πνέουν στη Ρόδο και δυσκολεύουν την επιχείρηση κατάσβεσης της φωτιάς που ξέσπασε νωρίτερα στο χωριό Σορωνή. Μιλώντας στη «Ροδιακή» ο κοινοτάρχης Σορωνής Μανώλης Μπονιάτης επισήμανε ότι εκδόθηκε ήδη ανακοίνωση για εκκένωση μέρους του χωριού.\nΣε ανακοίνωση που εξέδωσε η κοινότητα Σορωνής αναφέρονται τα εξής:\nΣε ανακοίνωση που εξέδωσε η Διευθύντρια του Γυμνασίου Σορωνής, κα. Κατερίνα Δογιάμα-Μητσοπούλου, αναφέρει πως εκκενώθηκε το γυμνάσιο του χωριού ενώ αντίστοιχη διαδικασία ακολουθήθηκε και στο λύκειο, το δημοτικό και το νηπιαγωγείο Σορωνής.\n«Αγαπητοί Γονείς και κηδεμόνες λόγω,της πυρκαγιάς που ξέσπασε στο δάσος πάνω από τη Σορωνη, κρίθηκε αναγκαία η εκκένωση του σχολείου μας ,όπως και των υπολοίπων σχολειων άλλωστε στις 13:15 .Παρακαλουμε πολύ να παραλάβετε τους μαθητές μας από τη στάση του λεωφορείου. Για οποιαδήποτε πληροφορία είμαστε στη διάθεσή σας. Με εκτίμηση η Διευθύντρια του Γυμνασίου Σορωνής».\nΣύμφωνα με πληροφορίες της εφημερίδας η πύρινη λαίλαπα που εξακολουθεί να μαίνεται στην περιοχή έχει ως αποτέλεσμα να διακοπεί η ηλεκτροδότηση σε μεγάλο μέρος του οικισμού της Σορωνής.


Συντάξιμα - Το επταήμερο του Διόδωρου\nΟ απόφοιτος πανεπιστημίου που διορίζεται στα 23 του (λέμε τώρα) παίρνει σύνταξη στα 60. Ο απόφοιτος πανεπιστημίου που κάνει master (2 χρόνια) και μετά διδακτορικό (5 χρόνια) και μεταδιδακτορική εκπαίδευση (άλλα 3 χρόνια, αν όλα πάνε καλά) - όλα αυτά δεν είναι συντάξιμα -, αν είναι τυχερός, θα διοριστεί στα 32 του. Αρα σύνταξη στα 69, λες και όταν σπούδαζε, διασκέδαζε, ενώ όποιος υπηρετούσε στην Γ' Εφορία Κατωραχούλας δούλευε σκληρά. Ως πότε θα τιμωρούμε τις σπουδές και τη γνώση;\nΨωμιάδης - Το επταήμερο του Διόδωρου\nΤάδε έφη ο γίγας της διανόησης υπερνομάρχης Ψωμιάδης: «Τα εγκλήματα που έλαβαν χώρα στην προκυμαία της Σμύρνης ονομάστηκαν "συνωστισμός" και μπήκαν στα σχολικά βιβλία Ιστορίας για να δηλητηριάσουν τις ψυχές των παιδιών μας».\nΕμ βέβαια: Η μετριοπαθής θεώρηση της ιστορίας δηλητηριάζει τις ψυχές των παιδιών. Αντικειμενικότερη θεώρηση με βιασμούς, βασανιστήρια, αποκεφαλισμούς, πνιγμούς, σφαγές, σίγουρα θα επέτρεπε να μεγαλώσουμε σωστά και ισορροπημένα ψυχολογικά τα παιδιά μας.\nΜα πάλι για τον μακαριστό; - Το επταήμερο του Διόδωρου\nΠροτείνω να βάλουμε στο αναθεωρημένο βιβλίο της Στ' Δημοτικού φράσεις που έχουν γράψει ή πει «εγκεκριμένοι» ήρωες της Επανάστασης - αλλά να επιλέξουμε άλλες από τις συνηθισμένες. Από τον «Θούριο» του Ρήγα Φεραίου π.χ. να βάλουμε στα βιβλία τον στίχο 43: «Στην πίστιν του καθένας ελεύθερος να ζη» και από άλλα γραπτά του Ρήγα ότι «η Ελληνική Δημοκρατία είναι μια μ' όλο που συμπεριλαμβάνει εις τους κόλπους της διάφορα γένη και θρησκείες». Αλλά φαίνεται ότι ο Βελεστινλής σπούδασε σε περίεργο κρυφό σχολειό για να λέει τέτοια, και δεν θα ήτανε και πολύ μελετηρός, γιατί παρά τις σπουδές του κοίταζε τι γινότανε γύρω του, αντίθετα με τον κ. Χριστόδουλο Παρασκευαΐδη που δεν πήρε χαμπάρι την επταετία από το πολύ διάβασμα.\nΔιαφωνία μετά λόγου γνώσεως - Το Βήμα\nΟ κ. Μουζέλης σχολιάζει με το άρθρο του στις Νέες Εποχές το βιβλίο του Richard Dawkins «The God Delusion». Προς τιμήν του, ξεκαθαρίζει ότι απλώς δεν το έχει διαβάσει. Ούτε καν τον τίτλο του δεν έχει καλοδιαβάσει, ο οποίος είναι «The God Delusion» και όχι «The God Illusion», όπως ο κ. Μουζέλης επιμένει. Είμαι σίγουρος ότι γνωρίζει ότι η σχέση του Delusion με το Illusion είναι μόνον ηχητική. Αναρωτιέμαι πάντως τι ακριβώς σχολιάζει ο κ. Μουζέλης; Οσα διάβασε στη σύντομη προδημοσίευση του «Βήματος» αρκούν για ισομεγέθη σχολιασμό επί του σχολιασμού; Αν δεν διάβασε το βιβλίο πώς κατανόησε τόσο καλά το πνεύμα του συγγραφέα; Και καλά να διαφωνεί με όποιον θέλει ο κ. Μουζέλης, αλλά ο Richard Dawkins έχει «αφελείς απόψεις»; Λίγος σεβασμός δεν βλάπτει όσον αφορά τους χαρακτηρισμούς για τους επιστήμονες αυτού του διαμετρήματος.\nΕχει αλήθεια διαβάσει ο κ. Μουζέλης το υπόλοιπο έργο του Richard Dawkins, το οποίο ίσως θα τον βοηθούσε να κατανοήσει καλύτερα το πνεύμα του τελευταίου βιβλίου όταν και εάν το διαβάσει; Το αστείο είναι ότι και εγώ διαφωνώ με αρκετές θέσεις και με τον τρόπο επιχειρηματολογίας του Richard Dawkins στο «The God Delusion» (το οποίο το έχω διαβάσει εδώ και καιρό), αλλά επειδή διαφωνώ δεν θα χαρακτηρίσω τις απόψεις του αφελείς, ακόμη και εάν τις έχω διαβάσει. Θα συνιστούσα θερμά στον κ. Μουζέλη, ως επιστήμονας που είναι, να σχολιάζει θέματα που έχει μελετήσει, και όχι βιβλία που δεν έχει καν διαβάσει. Ελπίζω επίσης, όταν κάνει peer review σε επιστημονικά άρθρα του τομέα του - όπως είμαι βέβαιος ότι κάνει συχνά - να ακολουθεί ποιο πιστά την επιστημονική μεθοδολογία από ό,τι όταν γράφει στο «Βήμα» και να τα διαβάζει ολόκληρα και όχι μόνον αποσπασματικά πριν τα σχολιάσει.\nΟλλανδία και Παιδεία ... - Το επταήμερο του Διόδωρου\nΗ Ολλανδία είναι μια χώρα με συγκρίσιμο πληθυσμό με την Ελλάδα (16 και 11 εκατομμύρια κατοίκους αντίστοιχα), πλουσιότερη βέβαια (27.000 ευρώ κατά κεφαλήν ΑΕΠ και 15.000) αλλά με πολύ μικρότερες στρατιωτικές δαπάνες (300 ευρώ έναντι 440 ευρώ κατά κεφαλήν). Η ίδρυση ιδιωτικών πανεπιστημίων είναι ελεύθερη αλλά από όσο μπόρεσα να βρω υπάρχει μόνο ένα - 1- (μικρό) ιδιωτικό πανεπιστήμιο. Παραπαιδεία δεν υπάρχει ούτε καν ως έννοια - τα επενδύουν επωφελέστερα τα χρήματά τους οι οικογένειες. Ο υπουργός Παιδείας, Τεχνών και Επιστημών (τι σοφή ανάμειξη αρμοδιοτήτων σε σχέση με τα δικά μας...) είναι ένας μέχρι πρόσφατα ενεργός επιστήμονας με διεθνές κύρος (Prof. Dr. Ronald Plasterk), δηλωμένος και μαχητικός άθεος, αλλά τα δύο συγκυβερνώντα χριστιανικά κόμματα τον δέχτηκαν στην κυβέρνηση χωρίς αντίρρηση. Με αγωνιστικούς χαιρετισμούς στέλνω τα στοιχεία αυτά στους καταληψίες φοιτητές - μαθητές - καθηγητές και στην υπουργό παρα-Παιδείας και Θρησκευμάτων.\nΚαυγαδάκια - Το επταήμερο του Διόδωρου\nΚύριε Χατζηπαπά, επιτρέψτε μου να επεξηγήσω ορισμένα από τα επίθετα που χρησιμοποιεί ο Richard Dawkins για τον Θεό της Βίβλου: ζηλότυπος (θυμηθείτε τι έπαθαν όσοι ήθελαν και άλλους θεούς)· άδικος (ο Λωτ συναίνεσε και έδωσε τις κόρες του για ομαδικό βιασμό αλλά συγχωρήθηκε ενώ τη γυναίκα του την έφαγε η περιέργεια... μισογύνης;)· γενοκτόνος,εθνοκαθαρτής (έχετε ξανακούσει για Αμαλακίτες, Φιλισταίους ή Καναΐτες από την Ιεριχώ και μετά;)· μικρόψυχος, εκδικητικός, αιμοδιψής (απαιτεί επανειλημμένως τη σφαγή των νικημένων εχθρών μέχρι ενός)· ομοφοβικός (ρωτήστε στα Σόδομα)· λοιμώδης, βρεφοκτόνος,παιδοκτόνος (ρωτήστε τους Αιγυπτίους)... Για τα υπόλοιπα επίθετα διαβάστε το βιβλίο ώστε να σχηματίσετε ιδίαν άποψη για το πού βασίζονται αυτοί οι χαρακτηρισμοί του Θεού - ως πρόσωπο μυθιστοριογραφίας με βάση τη Βίβλο.\nDawkins - Το επταήμερο του Διόδωρου\nΜεταφράζω από το The God Delusion, το τελευταίο βιβλίο του Richard Dawkins (Το Εγωιστικό Γονίδιο) που κυκλοφόρησε το φθινόπωρο: «Ο Θεός της Βίβλου είναι κατά πάσα πιθανότητα ο πιο δυσάρεστος χαρακτήρας σε όλη τη μυθιστοριογραφία: ζηλότυπος και υπερήφανος για αυτό· ασήμαντος, άδικος, μικρόψυχος, ψυχαναγκαστικός· εκδικητικός,αιμοδιψής, εθνοκαθαρτής· μισογύνης, ομοφοβικός, ρατσιστής, βρεφοκτόνος, γενοκτόνος,παιδοκτόνος, λοιμώδης, μεγαλομανής, σαδομαζοχιστής, ιδιότροπα κακόβουλος, θρασύδειλος,εκφοβιστής».\nΕπισημαίνω ότι οι αντιπρόσωποί του, προκαθήμενοι των διαφόρων θρησκειών που τον επικαλούνται, συμπεριφέρονται σίγουρα με πολύ καλύτερους τρόπους - ας μην υπερβάλλουμε λοιπόν στους χαρακτηρισμούς μας για αυτούς. Ας μου επιτραπεί να προσθέσω ότι ακόμη και ο κ.κ. Αββαδών, με βάση την Αποκάλυψη, είναι αισθητά καλύτερος χαρακτήρας.\nΜα πάλι για τον μακαριστό; - Το επταήμερο του Διόδ...\nΟλλανδία και Παιδεία ... - Το επταήμερο του Διόδωρ...


cpap θεραπεία – CPAP | BiPAP\nΕτικέτα: cpap θεραπεία\nΔιαρροή αέρα CPAP μάσκας\nΔιαρροή στη μάσκα CPAP μπορεί να δημιουργηθεί από μάσκα CPAP που είναι πολύ μεγάλη ή πολύ μικρή, πολύ παλιά, ή απλά λάθος τύπος για το πρόσωπο. Η διαρροή αέρα προς στα μάτια είναι συνήθως μια ένδειξη ότι η μάσκα CPAP είναι πολύ μεγάλη όπως επίσης και οι διαρροές στη βάση της μύτης. Διαρροές μπορεί επίσης να εμφανιστούν κάτω από τη μύτη, λόγω έντονης τριχοφυΐας στο πρόσωπο. Δεδομένου ότι το υλικό στο μαξιλάρι της μάσκας CPAP είναι σιλικόνη, είναι κατασκευασμένο έτσι ώστε να προσαρμόζετε στο κάθε πρόσωπο χρησιμοποιώντας τα χαρακτηριστικά του. Για πολλές μάσκες CPAP, μπορείτε να αντικαταστήσετε μόνο το μαξιλάρι σιλικόνης. Διαρροές στη μάσκα CPAP μπορεί επίσης να προκληθεί αν το μαξιλάρι πιέζει τη μάσκα CPAP και αλλάζει την θέσης της. Υπάρχουν ειδικές μάσκες CPAP (pillow) που έχουν σχεδιαστεί για να ελαχιστοποιούν την επαφή της μάσκας CPAP με το μαξιλάρι, ακόμα και όταν κοιμάστε στο πλάι.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Νέος χρήστης CPAP,Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Διαρροή αέρα CPAP μάσκας\nΝερό στο κύκλωμα CPAP\nΝερό συσσωρεύεται στο κύκλωμα CPAP όταν ο ατμοσφαιρικός αέρας του δωματίου είναι πολύ πιο κρύος από τον αέρα του CPAP, ή όταν υπάρχει πάρα πολλή υγρασία που παράγεται από τον υγραντήρα CPAP. Δοκιμάστε να κλείσετε τη θερμοκρασία στο θερμαινόμενο υγραντήρα. Αν αυτό ανακουφίζει το πρόβλημα, αλλά προκαλεί ερεθισμό των ρινικών διόδων, επιστρέψτε τη συσκευή στην προηγούμενη ρύθμιση και προσθέστε ένα μονωτικό κάλυμμα στον εύκαμπτου σωλήνα – κύκλωμα.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Όλα τα άρθρα,Προβλήματα χρήσης CPAPΕτικέτες cpap θεραπεία,κύκλωμα cpapΑφήστε το σχόλιό σας στο Νερό στο κύκλωμα CPAP\nΠληγές στη μύτη\nΠληγές στο εσωτερικό της μύτης μπορούν να προκληθούν από το ρινικό μαξιλάρι ή προεξοχές ρινικών βοηθημάτων που είναι πάρα πολύ μεγάλα ή λανθασμένο σχήμα για τη μύτη σας. Εάν χρησιμοποιείτε ρινικά μαξιλάρια, δοκιμάστε το μικρότερο μέγεθος που διαθέτει. Η μύτη σας μπορεί επίσης να είναι ευαίσθητη στην παρουσία των ρινικών μαξιλαριών, και μπορεί να πάρει χρόνο για τη μύτη σας για να «σκληρύνει επάνω» και να προσαρμοστεί στα ρινικά μαξιλάρια. Δοκιμάστε εναλλαγή μεταξύ της ρινικής μάσκας CPAP με μαξιλάρι και μια ρινική μάσκα CPAP. Μπορείτε να δοκιμάσετε επίσης λιπαντικά μύτης για τη μείωση του ερεθισμού. Οι ρινικές αιχμές πρέπει να εισάγονται στα ρουθούνια και να σφραγίζουν καλά. Εάν οι πληγές δεν επουλώνονται, σας προτείνουμε να διακόψετε τη χρήση ρινικών προεξοχών. Πληγές στο εσωτερικό της μύτης μπορούν επίσης να προκληθούν από την πίεση αέρα της θεραπείας CPAP. Η προσθήκη υγρασίας με θερμαινόμενο υγραντήρα θα βοηθήσει στην ελάφρυνση του προβλήματος.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Νέος χρήστης CPAP,Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Πληγές στη μύτη\nΠολλοί έμπειροι χρήστες στη χρήση CPAP αναφέρουν τη ρινική συμφόρηση και την ξηρότητα της μύτης και του λαιμού κατά τη διάρκεια της θεραπείας. Αυτό μετατρέπει τη θεραπεία για τους νέους χρήστες σε ιδιαίτερα δύσκολη για προσαρμογή. O υγραντήρας προσθέτει υγρασία στον αέρα, μειώνοντας τα συστήματα της ξηρότητας και της συμφόρησης. Η ρινική συμφόρηση οδηγεί επίσης σε στοματική αναπνοή, η οποία διαιωνίζει το πρόβλημα της ξηρότητας. Εάν αυτό είναι ένα θέμα για σας, δοκιμάστε ένα θερμαινόμενο υγραντήρα.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Νέος χρήστης CPAP,Όλα τα άρθρα,Προβλήματα χρήσης CPAPΕτικέτες cpap θεραπεία,υγραντήρας cpapΑφήστε το σχόλιό σας στο Υγραντήρας CPAP\nΗ διαρροή αέρα από τη μάσκα CPAP στη γέφυρα της μύτης και πάνω προς τα μάτια κατά τη διάρκεια του ύπνου κάνει τα μάτια να στεγνώνουν. Ο πιο συνηθισμένος λόγος για την διαρροή του αέρα στη γέφυρα της μύτης είναι ότι η μάσκα CPAP είναι πολύ μεγάλη. Η πίεση από μια μάσκα CPAP που είναι πάρα πολύ σφιχτή θα προκαλέσει μώλωπες και ακόμα ανοιχτές πληγές, εάν εφαρμοστεί αρκετά μεγάλο χρονικό διάστημα.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Στεγνά μάτια\nΞηροστομία είναι ένα σημάδι οτι ανοίγετε το στόμα σας ενώ κοιμάστε. Πρώτα πρέπει να βεβαιωθείτε ότι η μάσκα CPAP δεν έχει διαρροή. Εάν είναι καινούργια, ίσως χρειάζεστε κάποιο άλλο νούμερο μάσκας CPAP. Εάν χρησιμοποιείτε μια μάσκα CPAP ολόκληρου προσώπου (full-face mask) και έχετε ξηροστομία, προσπαθήστε να προσθέσετε ένα θερμαινόμενο υγραντήρα για να προσθέσετε υγρασία.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Ξηροστομία\nΓιατί ερεθίζετε το πρόσωπό μου;\nΠληγές, ερυθρότητα και προσκρούσεις γύρω από τη μύτη σας μπορεί να προκληθούν από ένα τρεις βασικούς λόγους:\nΈλαια προσώπου συσσωρεύονται κάτω από το υλικό μάσκας\nΗ μάσκα είναι υπερβολικά σφιχτή\nΤο υλικό της μάσκας προκαλεί αλλεργική αντίδραση\nΜπορείτε να συμβάλετε στην ελαχιστοποίηση αυτού με το πλύσιμο του πρόσωπό σας πριν φορέσετε τη μάσκα CPAP τη νύχτα και με τον καθαρισμό των ελαίων από την μάσκα CPAP κάθε πρωί. Εάν εξακολουθείτε να αντιμετωπίζετε πρόβλημα, θα μπορούσατε να δοκιμάσετε τις ρινικές μάσκες CPAP Pillow που έχουν λιγότερα υλικά που έρχονται σε επαφή με το δέρμα. Οι περισσότερες μάσκες CPAP κατασκευάζονται από σιλικόνη, η οποία είναι αδρανή ουσία. Η σιλικόνη όμως κατασκευάζεται απο χημικά στα οποία μερικοί άνθρωποι είναι αλλεργικοί. Οι χημικές ουσίες συνήθως καταστρέφονται και διασκορπίζονται κατά τη διάρκεια του χρόνου, αλλά μπορούν να προκαλέσουν μια αντίδραση ή ένα αλλεργικό επεισόδιο όταν χρησιμοποιήθηκε για πρώτη φορά. Η λύση είναι η απομάκρυνση των χημικών προϊόντων από την επιφάνεια της μάσκας CPAP πριν από τη χρήση της απο το ασθενή. Το πλύσιμο της μάσκας CPAP θα μειώσει ή θα εξαλείψει το πρόβλημα. Η διαδικασία αυτή μπορεί να επιταχυνθεί με ενυδατώνει σε ζεστό νερό και σαπούνι. Αυτή η μέθοδος μπορεί να χρησιμοποιηθεί με όλους τους τύπους των μασκών CPAP, και θα πρέπει να εφαρμόζεται και για τα ανταλλακτικά της μάσκας CPAP. Πληγές στη γέφυρα της μύτης ή κάτω από τη μύτη συνήθως οφείλονται στο υπερβολικό σφίξιμο των ιμάντων κεφαλής. Η πίεση αυτή αν αφεθεί χωρίς θεραπεία θα δημιουργήσει πόνο, ίσως μια μελανιά και μπορεί τελικά μια ανοικτή πληγή.Η μάσκα σας θα πρέπει να εφαρμόζει πάνω σας και να φοριέται άνετα. Για να αποφύγετε το υπερβολικό σφίξιμο της CPAP μάσκα σας κάνετε μικρές προσαρμογές στο κάλυμμα κεφαλής, μέχρι το κάλυμμα να είναι στη θέση του αλλά δεν όχι υπερβολικά σφιχτό.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Ερεθισμένο πρόσωπο\nΒγάζω τη μάσκα cpap στον ύπνο μου\nΟι άνθρωποι που βγάζουν τη CPAP μάσκα τους κατά τη διάρκεια του ύπνου, είναι επειδή δεν παίρνουν αρκετό αέρα. Η πίεση CPAP μπορεί να μειωθεί εάν η μάσκα CPAP σας έχει διαρροή. Η CPAP μάσκα σας μπορεί να είναι πάρα πολύ μεγάλη ή πολύ παλιά. Θα προτείναμε να αλλάξετε το μέγεθος μάσκα σας για να βεβαιωθείτε ότι έχετε το καλύτερο μέγεθος. Αν η CPAP μάσκα σας ταιριάζει, αλλά είναι έξι έως εννέα μηνών, θα πρέπει να αντικατασταθεί. Δεδομένου ότι η σιλικόνη στο μαξιλάρι της μάσκας CPAP είναι ευαίσθητο υλικό, με τον καιρό μαλακώνει με αποτέλεσμα να χρειάζεται αντικατάσταση . Για τις περισσότερες μάσκες CPAP, μπορείτε να αντικαταστήσετε μόνο το μαξιλάρι σιλικόνης και όχι όλη τη μάσκα CPAP.\nΑν η πίεση αέρα του μηχανήματος CPAP μεταδίδεται αποτελεσματικά, μπορεί να είναι ότι είναι πολύ χαμηλή. Οι ρυθμίσεις πίεσης μπορεί να απαιτήσουν αλλαγή σε ενδεχόμενη αύξηση ή απώλεια του βάρους. Θα πρέπει να μιλήσετε με το γιατρό σας αν νομίζετε ότι η πίεση σας χρειάζεται προσαρμογή.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Όλα τα άρθρα,Προβλήματα χρήσης CPAPΕτικέτες cpap θεραπεία,μάσκα cpapΑφήστε το σχόλιό σας στο Βγάζω τη μάσκα cpap στον ύπνο μου\nΤα ακόλουθα συμπτώματα πηγαίνουν χέρι χέρι και με άπνοια ύπνου:\nΔυνατό και συχνές ροχαλητό\nΔιαστήματα όπου δεν αναπνέει κατά τη διάρκεια του ύπνου\nΑναπνοή από τη μύτη ή λαχάνιασμα κατά τη διάρκεια του ύπνου\nΑνάγκη για ούρηση κατά τη διάρκεια της νύχτας\nΑίσθημα κόπωσης κατά το ξύπνημα\nΥπνηλία κατά τη διάρκεια της ημέρας ή το βράδυ\nGERD (Γαστροοισοφαγική παλινδρόμηση)\nΥπνηλία κατά την οδήγηση, περιορισμένη προσοχή, απώλεια μνήμης και την κακή κρίση\nΑπότομες αλλαγές στην συμπεριφορά\nΗ αύξηση του βάρους, το σοβαρό πρήξιμο στα πόδια\nΑυξήθηκε το μέγεθος των αεραγωγών και του αυχένα\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Νέος χρήστης CPAP,Όλα τα άρθραΕτικέτες cpap θεραπεία,Συμπτώματα άπνοιαςΑφήστε το σχόλιό σας στο Συμπτώματα άπνοιας\nΓιατί η CPAP θεραπεία είναι σημαντική\nΗ θεραπεία CPAP είναι πολύ σημαντική, ανάλογα τη χρήση* που θα κάνετε θα έχετε και τα ανάλογα αποτελέσματα. Μια επιτυχής χρήση CPAP συνήθως εμφανίζει τις ακόλουθες βελτιώσεις:\nΒελτίωση ποιότητα ύπνου\nΒελτίωση ποιότητα ζωής\nΕπίδοση στο χώρο της εργασίας\nΣεξουαλική ορμή και απόδοση\nΜια αποτυχία στο να χρησιμοποιηθεί μια CPAP θεραπεία μπορεί να αυξήσει τους κινδύνους που συνδέονται με την υπνική άπνοια.\nΔημοσιεύτηκε την 3 Ιανουαρίου, 2013 18 Μαρτίου, 2017 Κατηγορίες Νέος χρήστης CPAP,Όλα τα άρθραΕτικέτες cpap θεραπείαΑφήστε το σχόλιό σας στο Γιατί η CPAP θεραπεία είναι σημαντική


ΔΝΤ: Μέτρα για ελάφρυνση του χρέους και μεταρρυθμίσεις για να μπούμε στο ελληνικό πρόγραμμα – 24ωρο\nΔΝΤ: Μέτρα για ελάφρυνση του χρέους και μεταρρυθμίσεις για να μπούμε στο ελληνικό πρόγραμμα\nΑυτό ξεκαθάρισε ο εκπρόσωπος τύπου του ΔΝΤ, Τζέρι Ράις, μιλώντας στο πλαίσιο της τακτικής ενημέρωσης.\nΟ εκπρόσωπος του ΔΝΤ διευκρίνισε ότι το ΔΝΤ καλωσορίζει μάλιστα την πρόθεση των Ευρωπαίων να θέσουν προς συζήτηση τα μεσοπρόθεσμα μέτρα για το ελληνικό χρέος στο επόμενο Eurogroup της 5ης Δεκεμβρίου.\nΌπως τόνισε ωστόσο, «το ΔΝΤ για να αξιολογήσει τα μέτρα αυτά και την επίπτωση τους στο δημόσιο χρέος της χώρας, δεν είναι αναγκαίο να εφαρμοστούν “εξαρχής” (upfront)». Αντίθετα τα μέτρα αυτά θα μπορούν να εφαρμόζονται ανάλογα με την πρόοδο που θα επιδεικνύει η Ελλάδα στο πρόγραμμα των μεταρρυθμίσεων. Όμως σε κάθε περίπτωση προκειμένου να λάβει τις αποφάσεις του «το ΔΝΤ είναι απαραίτητο να γνωρίζει το εύρος και το είδος των μέτρων αυτών».\nΟ Ράις επανέλαβε πάντως ότι το ΔΝΤ επιμένει στην αναπροσαρμογή των στόχων για το μεσοπρόθεσμο πρωτογενές πλεόνασμα τη Ελλάδος στο 1,5% του ΑΕΠ προκειμένου να μην χρειαστούν πρόσθετα δημοσιονομικά μέτρα.\nΌπως ανέφερε χαρακτηριστικά, τα μέτρα που περιλαμβάνει το υφιστάμενο πρόγραμμα είναι συμβατά με το στόχο του 1,5% του ΑΕΠ. Ανέφερε δε ότι η Έκθεση βιωσιμότητας του ΔΝΤ για το χρέος της Ελλάδος θα δημοσιοποιηθεί τον επόμενο μήνα. Σε κάθε περίπτωση, υποστήριξε ότι όσο το συντομότερο καταλήξουν οι διαπραγματεύσεις που διεξάγονται μεταξύ του ΔΝΤ. της ελληνικής κυβέρνησης και των Ευρωπαίων για το νέο πρόγραμμα (στο οποίο θα περιλαμβάνεται και το ΔΝΤ) τόσο το καλύτερο θα είναι για όλους.\nΕρωτηθείς, τέλος, για τις συνέπειες από την εκλογική νίκη Τραμπ, παραδέχθηκε ότι παρά τις θετικές επιπτώσεις της παγκοσμιοποίησης και του ελεύθερου εμπορίου, η ανάπτυξη παρέμεινε «πολύ χαμηλή, για πολύ καιρό και για πολύ λίγους», γεγονός που θα έπρεπε ν΄ αντιμετωπιστεί.


Άγχος και Bowtech |\nEFT εξ αποστάσεως\nΑτομικές συνεδρίες Bowtech\nΘεραπεία Bowen από απόσταση\nΦόρμα Λήψης Ιστορικού\nΧαλαρωτικό ολιστικό μασάζ με λάδι και αιθέρια έλαια\nΆγχος και Bowtech\n22 Δεκεμβρίου 2018 10 Απριλίου 2019 hubadm23Blog\nΌταν το άγχος της καθημερινότητας γίνεται χρόνιο, το Bowtech μπορεί να βοηθήσει.\nΆγχος, ένα καθημερινό πρόβλημα\nΤο άγχος είναι ένας φυσικός τρόπος με τον οποίο το σώμα ανταποκρίνεται στις απαιτήσεις ή στον κίνδυνο. Όταν με κάποιο τρόπο αισθάνεστε απειλή, το σώμα είναι σχεδιασμένο ώστε να ανταποκριθεί με φυσιολογικές αλλαγές -ο τρόπος του σώματος να σας προστατεύει- μέχρι να παρέλθει η απειλή.\nΜια φορά κι έναν καιρό την εποχή των σπηλαίων, απειλή μπορεί να αποτελούσε η ξαφνική εμφάνιση μιας τίγρης με αιχμηρά δόντια. Η αγχώδης αντίδραση διέγειρε το σώμα για την επείγουσα κατάσταση, αυξάνοντας την δύναμη και την αντοχή, επιταχύνοντας τον χρόνο αντίδρασης ώστε κυριολεκτικά να σωθεί η ζωή σας.\nΣτις μέρες μας, οι αιτίες πυροδότησης του άγχους ίσως έχουν μεταβληθεί, αλλά η εγγενής αγχώδης αντίδραση παραμένει. Όταν το άγχος υφίσταται εντός της ασφαλούς ζώνης σας μπορεί να λειτουργεί θετικά –να σας κρατάει συγκεντρωμένους και σε ετοιμότητα. Η αγχώδης αντίδραση μπορεί ακόμα να σας σώσει την ζωή –για παράδειγμα, στο να καθιστά δυνατή την ξαφνική αντίδραση να πατήσουμε το φρένο και να αποφύγουμε ένα ατύχημα. Το άγχος μπορεί επίσης να βοηθήσει τους ανθρώπους να αντιμετωπίσουν προκλήσεις –οξύνοντας την συγκέντρωση στις εξετάσεις ή κρατώντας μας σε ετοιμότητα κατά την διάρκεια μιας παρουσίασης στην δουλειά.\nΌταν όμως το άγχος παρατείνεται πέρα από την ασφαλή μας ζώνη, τότε παύει να είναι βοηθητικό. Ίσως αρχίσει να προκαλεί σοβαρές ζημιές στον εγκέφαλο και στο σώμα μας.\nΗ αγχώδης αντίδραση\nΌταν χρειάζεται (ή νομίζετε όχι χρειάζεται) να υπερασπιστείτε τον εαυτό σας ή να τρέξετε μακριά από έναν κίνδυνο, το σώμα σας ανταποκρίνεται ώστε να σας προστατέψει. Το νευρικό σύστημα παρακινεί την απελευθέρωση μιας πλημμύρας ορμονών στρες, συμπεριλαμβανομένων της αδρεναλίνης και της κορτιζόλης, οι οποίες προετοιμάζουν το σώμα για επείγουσα δράση.\nΗ αδρεναλίνη κάνει την καρδιά σας να χτυπάει ταχύτερα, αυξάνει την αρτηριακή πίεση, αυξάνει τον ρυθμό της αναπνοής και τονώνει την ενέργεια. Η κορτιζόλη αυξάνει τα επίπεδα γλυκόζης στο αίμα και ενισχύει την ικανότητα του εγκεφάλου να χρησιμοποιεί αυτή τη γλυκόζη. Η κορτιζόλη επίσης σταματάει τις σωματικές λειτουργίες που θα επιβράδυναν την επείγουσα ανταπόκριση του σώματος. Το πεπτικό σύστημα καταστέλλεται, το ανοσοποιητικό και το αναπαραγωγικό σύστημα υπολειτουργούν. Περιοχές του εγκεφάλου που ελέγχουν την διάθεση, τα κίνητρα και τον φόβο ενεργοποιούνται, με τις αισθήσεις να οξύνονται, την συγκέντρωση να αυξάνεται και τον χρόνο αντίδρασης να μειώνεται.\nΑυτή είναι γνωστή ως απόκριση «Πάλης ή φυγής» (ή κινητοποίησης) –προετοιμάζοντάς σας ώστε είτε να παλέψετε είτε να απομακρυνθείτε από τον επικείμενο κίνδυνο- το μέσο που έχει το σώμα σας για να σας προστατεύει.\nΕάν η κινητοποίηση αποτύχει, το σώμα σας αντιθέτως ίσως «παγώσει», αφήνοντάς σας ανίκανους να κινηθείτε. Σε ακραίες, απειλητικές για την ζωή καταστάσεις, μπορεί ακόμα και να χάσετε τις αισθήσεις σας, καθιστώντας σας ικανούς να αντέξετε υψηλά επίπεδα φυσικού πόνου.\nΌταν το άγχος γίνεται χρόνιο\nΤο σώμα δεν είναι πάντα ικανό να διακρίνει καθαρά μεταξύ ενός καθημερινού στρεσογόνου παράγοντα και ενός γεγονότος απειλητικού για την ζωή. Όταν είστε αγχωμένοι για κάποια καθημερινά γεγονότα, το σώμα μπορεί ακόμα να αντιδρά σαν να αντιμετωπίζετε μια κατάσταση ζωής ή θανάτου.\nΌταν σκεφτόμαστε το άγχος στην καθημερινή ζωή, συνήθως τείνουμε να το θεωρούμε ως κάτι αρνητικό –ένας απλήρωτος λογαριασμός, ένα εξουθενωτικό πρόγραμμα στην δουλειά ή ένας τσακωμός. Παρ’ όλα αυτά, οτιδήποτε επιφέρει υψηλές απαιτήσεις σε ένα άτομο μπορεί να είναι κάτι το στρεσογόνο. Θετικά γεγονότα μπορεί να είναι εξίσου στρεσογόνα –όπως το να παντρεύεται κανείς, η αγορά ενός σπιτιού ή το να παίρνει κάποιος προαγωγή. Το άγχος όμως δεν προέρχεται μόνο από εξωτερικούς παράγοντες. Μπορεί να εξαρτάται και από εσωτερικούς παράγοντες –το να ανησυχούμε για κάτι που μπορεί να συμβεί ή να μην συμβεί ή το να έχουμε απαισιόδοξες σκέψεις.\nΤο επαναλαμβανόμενο βίωμα αυτής της αντίδρασης πάλης-φυγής στην καθημερινή ζωή, μπορεί να οδηγήσει σε σοβαρά προβλήματα υγείας.\nΤο χρόνιο άγχος μπορεί να διαταράξει σχεδόν κάθε σύστημα στο σώμα μας. Το ανοσοποιητικό μας σύστημα μπορεί να «απενεργοποιηθεί». Το πεπτικό και αναπαραγωγικό σύστημα μπορεί να διαταραχθούν. Ίσως αυξηθεί η αρτηριακή πίεση, αυξάνοντας τον κίνδυνο για έμφραγμα και εγκεφαλικό επεισόδιο. Οι επιπτώσεις μπορεί να αφήσουν το σώμα ευάλωτο σε πολλά ψυχολογικά και σωματικά προβλήματα υγείας.\nΥπάρχουν αρκετά κοινά προειδοποιητικά σημάδια και συμπτώματα που μπορεί κανείς να παρατηρήσει στον εαυτό του –μια προειδοποίηση ότι μπορεί να είστε πολύ κοντά σε μια «υπερφόρτωση» άγχους.\nΗ έλλειψη συγκέντρωσης ή ικανότητας να θυμηθούμε πράγματα είναι κάτι που συχνά βιώνεται λόγω του χρόνιου άγχους, συνοδευόμενα από μια συνεχή αγωνία, καθώς και το να βλέπουμε μόνο τις αρνητικές καταστάσεις. Η αίσθηση μιας γενικευμένης θλίψης, κατήφειας, ευερεθιστότητας, θυμού ή το αίσθημα «πνιξίματος» είναι επίσης συμπτώματα αγχώδους «υπερφόρτωσης».\nΣε σωματικό επίπεδο, το άγχος μπορεί να γίνει αντιληπτό ως πόνος και ενοχλήσεις, ως διάρροια/δυσκοιλιότητα, ναυτία, ταχυκαρδίες, ακόμα και με συχνά κρυώματα και γρίπες.\nΟρισμένοι αντιλαμβάνονται ότι μοτίβα στην διατροφή και στον ύπνο τους έχουν αλλάξει. Ίσως εμφανιστούν νευρικές συνήθειες (δάγκωμα νυχιών) ή μια στροφή προς το αλκοόλ, το κάπνισμα και τα ναρκωτικά για χαλάρωση.\nΑν και πολλοί άνθρωποι αρκούνται στο να χαλαρώνουν μπροστά στην τηλεόραση ως τρόπο για να ανακουφιστούν από το άγχος, ωστόσο γενικά κάτι τέτοιο δεν θεωρείται και η καλύτερη μέθοδος.\nΗ συχνή άσκηση είναι ένας πολύ καλός τρόπος να χειριστούμε το άγχος, καθώς και να δίνουμε στον εαυτό μας χρόνο για ξεκούραση κάθε μέρα. Τεχνικές χαλάρωσης όπως η γιόγκα, οι αναπνοές, ο διαλογισμός και οι τεχνικές ενσυνειδητότητας μπορούν επίσης να βοηθήσουν.\nΠροσπαθήστε να περνάτε χρόνο με ανθρώπους που σας κάνουν να αισθάνεστε όμορφα για τον εαυτό σας, αποφεύγοντας όσο το δυνατόν ανθρώπους που σας προκαλούν άγχος.\nΆλλο ένα κλειδί για να διαχειριζόμαστε το άγχος είναι το να παραμένουμε υγιείς μέσω της καλής διατροφής. Το να διατηρούμε ένα καλό πρόγραμμα ύπνου είναι επίσης ουσιώδες. Εάν δυσκολεύεστε να αποκοιμηθείτε, κάντε κάτι που σας ηρεμεί και σας χαλαρώνει πριν πέσετε στο κρεβάτι.\nΚατανοήστε ποιες καταστάσεις σας κάνουν να αισθάνεστε αγχωμένοι. Η αποφυγή στρεσογόνων καταστάσεων (αν είναι εφικτό) ή η εκ των προτέρων προετοιμασία για στρεσογόνα γεγονότα μπορεί να ελαττώσει τις επιπτώσεις ή να μειώσει την περίοδο άγχους.\nΔοκιμάστε να κάνετε καθημερινά πράγματα που σας χαροποιούν. Είναι σημαντικό να έχουμε ισορροπία στην ζωή μας, οπότε βρείτε χρόνο για λίγη διασκέδαση!\nΠώς η θεραπεία Bowtech μπορεί να βοηθήσει στο άγχος\nΗ θεραπεία Bowtech είναι μια άλλη μέθοδος η οποία μπορεί να βοηθήσει στην διαχείριση της αγχώδους αντίδρασης του σώματος.\nΟι ήπιες κινήσεις του Bowtech βοηθούν στο να αποκατασταθεί η ισορροπία του αυτόνομου νευρικού συστήματος, παρακινώντας μια αλλαγή από την αγχώδη κατάσταση «πάλης-φυγής» στην επικράτηση της κατάστασης «ξεκούραση-αποκατάσταση». Δεν είναι σπάνιο για τους πελάτες να πέσουν σε μια κατάσταση βαθιάς χαλάρωσης κατά την διάρκεια της συνεδρίας, με πολλούς ακόμα και να αποκοιμιούνται. Ακόμα και με αυτές τις λίγες κινήσεις, ολόκληρο το σώμα αφήνεται και χαλαρώνει.\nΗ θεραπεία Bowtech δεν βγάζει απλώς το σώμα από την κατάσταση «πάλης-φυγής». Μπορεί επίσης να βοηθήσει στην μείωση των συμπτωμάτων και των προειδοποιητικών σημείων υπερφόρτωσης, καθώς και στις συνέπειες που μπορεί να έχει το σώμα λόγω του χρόνιου άγχους. Η αναπνοή, η στάση του σώματος, η πέψη και οι πόνοι μπορούν να βελτιωθούν μέσω μιας από-φορτιστικής θεραπείας Bowtech.\nΌταν το άγχος έχει γίνει χρόνιο, χρειάζεται ένα ευρύ φάσμα βοήθειας ώστε να επανέλθει η ολική ισορροπία. Το Bowtech είναι μια ιδανική θεραπεία που μπορούμε να συμπεριλάβουμε στο συνολικό «κοκτέιλ» βοήθειας για το χρόνιο άγχος.\nΕπιμέλεια και μετάφραση Χρυσούλας Αντώνης –Σωματείο Bowtech Ελλάδος\nEFT και απώλεια βάρους\nΑνισορροπία της Κροταφογναθικής άρθρωσης (ΚΓΑ)\nΜείωση άγχους με σωστή αναπνοή\nΑτομικές συνεδρίες EFT εξ αποστάσεως!\nΘεραπεία Bowen από απόσταση!\nΜειώνουμε το στρες δουλεύοντας τον ψοΐτη μυ!\nΥγεία της καρδιάς, συναισθήματα και EFT\nNotice: Undefined index: img in /var/www/vhosts/humanbalance.gr/httpdocs/humanbalance/wp-content/plugins/ct-ultimate-gdpr/includes/views/cookie-popup.php on line 116


Goonssip: Αθλήτρια γέννησε μέσα στο… γήπεδο!\nΑθλήτρια γέννησε μέσα στο… γήπεδο!\nΤα έχασαν οι προπονητές και οι συναθλήτριες μιας νεαρής βολεϊμπολίστριας στην Αγιά της Λάρισας, όταν την είδαν να διπλώνεται από τους πόνους μέσα στο γήπεδο. Η αρχική ανησυχία τους για την υγεία της κοπέλας, μετατράπηκε σε σοκ όταν διαπίστωσαν ότι είχαν αρχίσει οι ωδίνες του τοκετού!\nΗ νεαρή αθλήτρια, που είναι μαθήτρια λυκείου, ήταν έγκυος αλλά είχε καταφέρει να το κρύψει και να δίνει κανονικά το παρών τόσο στο σχολείο όσο και στο γήπεδο, αφού την βοηθούσε ο σωματότυπός της! Όταν, όμως, την έπιασαν οι πόνοι μέσα στο γήπεδο, το μυστικό κατέρρευσε. Η νεαρή μεταφέρθηκε στο νοσοκομείο, όπου έφερε στον κόσμο ένα υγιέστατο μωράκι.\nΗ περιπέτειά της ανήλικης αθλήτριας που κράτησε μόνη της το βαρύ φορτίο επί εννέα ολόκληρους μήνες, είχε αίσιο τέλος αφού ο ενήλικος πατέρας –που και αυτός είναι αθλητής αλλά αγωνίζεται σε ποδοσφαιρική ομάδα- αναγνώρισε το μωρό και όλοι μαζί θα ξεκινήσουν μια νέα ζωή.


Unique Minds: Φοιτητές συμβουλεύουν Μαθητές\nΚοινωνική Επιχειρηματικότητα | Get Inspired\nΚοινωνική Επιχειρηματικότητα, Get Inspired\nΟι Διάνα Βουτυράκου και Παύλος Σύμεντης δημιούργησαν την Unique Minds, με σκοπό να γεφυρωθεί το χάσμα μεταξύ σχολείου και πανεπιστημίου. Ο στόχος είναι να εξοικειωθεί ο μαθητής με την ακαδημαϊκή πραγματικότητα και το αντικείμενο σπουδών πανεπιστημιακών τμημάτων. Επιθυμία των δύο νεαρών παιδιών είναι να φέρουν σε επαφή μαθητές με φοιτητές, ώστε οι τελευταίοι μέσα από τα βιώματα τους και τις γνώσεις τους για τη σχολή τους να λύσουν άμεσα και κατανοητά κάθε δυνητική μαθητική απορία.\nΠοιες είναι οι δράσεις που πραγματοποιείτε;\nΗ Unique Minds διοργανώνει ένα σύνολο δράσεων με σκοπό να φέρει σε επαφή μαθητές και φοιτητές των ακαδημαϊκών ιδρυμάτων της χώρας.\nOι UΝΙque Days: ημερίδες στις οποίες ο μαθητής γνωρίζει σφαιρικά ένα πανεπιστήμιο και όλα τα επιμέρους τμήματα του μέσα από: παρουσιάσεις τμημάτων, ανοιχτούς διαλόγους με φοιτητές, βραβευμένα project, φοιτητικές ομάδες και συμμετοχή σε προσομοιώσεις εργαστηρίων.\nΤο UNIbuddies: η πρώτη διαδικτυακή πλατφόρμα που συνδέει μαθητές με φοιτητές. Αυτή τη στιγμή έχουμε διαθέσιμους 78 φοιτητές/μέντορες από 36 διαφορετικές σχολές της Ελλάδος.\nΤο UNIlearning: 10λεπτες παρουσιάσεις βίντεο, όπου φοιτητές εξηγούν όσα πρέπει να γνωρίζει ένας μαθητής πριν εισαχθεί στη σχολή τους, ή αλλιώς όσα θα ήθελαν να ήξερε ο μαθητής εαυτός τους.\nSide Events: Παρουσίαση σχολών και επιστημονικών πεδίων σε μαθητές, ώστε να εξοικειωθούν με την ακαδημαϊκή πραγματικότητα της Ελλάδας. Παράλληλα γίνεται προσπάθεια να μεταδώσουμε μέσα από αυτά τη σημασία του να ακολουθεί κανείς το όνειρό του και τη σχέση προσωπικής ευτυχίας και επαγγελματικής επιτυχίας.\nΠοιο είναι τα οφέλη από τα προγράμματά σας;\nΗ Unique Minds έρχεται να καλύψει ένα μεγάλο κενό στην σύγχρονη Ελληνική κοινωνία. Να γεφυρώσει το χάσμα σχολείου και πανεπιστημίου. Το πετυχαίνουμε αυτό , όντας ο μόνος φορέας που κάνει ακαδημαϊκό προσανατολισμό, καθώς στη χώρα μας η έννοια αυτή θεωρείται ταυτόσημη με τον επαγγελματικό προσανατολισμό.\nΛόγω της φοιτητικής μας ιδιότητας, έχουμε πρόσβαση σε ένα ευρύ φοιτητικό δίκτυο στο οποίο και απευθυνόμαστε προκειμένου να στελεχωθούν οι δράσεις και η ομάδα μας. Παράλληλα η αγάπη μας για το αντικείμενο ενασχόλησης μας και το γεγονός ότι συμμεριζόμαστε την κατάσταση του μαθητή που προετοιμάζεται για πανελλήνιες, καθώς ήμασταν στη θέση του πριν λίγα χρόνια, μας βοηθάει να παρέχουμε στο μαθητή άμεση και βιωματική ενημέρωση για την καθημερινότητα του ως φοιτητής, ως αναπόσπαστο δηλαδή τμήμα του ακαδημαϊκού οικοσυστήματος. Παράλληλα ως φοιτητές γνωρίζουμε όλες τις ευκαιρίες που δίνονται σε ένα πανεπιστήμιο και τα προγράμματα, ενώ μπορούμε να απαντήσουμε σε κάθε πιθανή ερώτηση για την μετάβαση από το σχολείο στο πανεπιστήμιο.\nΗ δύναμη της ιδέας και η χαρά της δημιουργίας είναι αρκετά για να ξεπεράσει κάποιος τα εμπόδια και να πραγματώσει το στόχο του!\nΔ: Μπαίνοντας στη σχολή συνειδητοποίησα την έλλειψη ενημέρωσης από πλευράς συμφοιτητών μου. Όταν κάτι για εσένα αποτελεί μοναδική επιλογή και βλέπεις πως οι γύρω σου βρέθηκαν στη σχολή επειδή κάποιος τους την πρότεινε ή επειδή έγραψαν καλά στις πανελλήνιες, καταλαβαίνεις πως αυτή η νοοτροπία και τα στερεότυπα της ελληνικής κοινωνίας πρέπει να καταργηθούν. Γιατί αυτός ο φοιτητής που βρέθηκε “επειδή έτυχε” στη σχολή του, θα είναι ανενεργός και δεν θα συνεισφέρει στη βελτίωση του πανεπιστημίου του. Αποφασίζοντας λοιπόν να συνεισφέρω στην αλλαγή της νοοτροπίας αυτής πριν 2 χρόνια σχεδίασα και διοργάνωσα την NTUni dAy, όπου το ΕΜΠ υποδέχθηκε περίπου 1000 μαθητές λυκείου για να το γνωρίσουν. Πίστευα και πιστεύω πως αν ο μαθητής βρει αυτό που του αρέσει, τότε θα γίνει ενεργός φοιτητής με σεβασμό στο πανεπιστήμιο του και αυτό είναι κάτι που πρέπει να γίνει πριν συμπληρώσει το μηχανογραφικό του.\nΠ: Όταν πέρασα στο Μάρκετινγκ του ΟΠΑ, αντιλήφθηκα ότι ελάχιστοι συμφοιτητές μου, στο Τμήμα και στο Πανεπιστήμιο συμμερίζονταν τον ενθουσιασμό μου για τις σπουδές τους. Δυστυχώς οι περισσότεροι φοιτητές λόγω έλλειψης ενημέρωσης για τα αντικείμενα σπουδών ή λόγω εισαγωγής σε σχολές δεύτερης ή τρίτης επιλογής τους, γίνονται ανενεργοί και αδιάφοροι καθώς δεν έχουν μεγάλο ενδιαφέρον για τις σπουδές τους. Όλες αυτές οι εικόνες και εμπειρίες σε συνδυασμό με μια υποτροφία για μια εκπαιδευτική επίσκεψη μου στο ΜΙΤ ,αποτέλεσαν καθοριστικό παράγοντα στο να συνειδητοποιήσω ότι χρειάζεται να γίνει μια συντονισμένη προσπάθεια σε εθνικό επίπεδο για να αλλάξουν τα πράγματα.\nΗ γνωριμία μου δε με τη Διάνα που συμμετείχε στο ίδιο πρόγραμμα, είχε βιώσει μία άλλη διάσταση του ίδιου προβλήματος και με την οποία μοιραζόμασταν το ίδιο πάθος για τις σπουδές μας και όραμα για αλλαγή, ήταν εν τέλη αυτή που μας οδήγησε να ξεκινήσουμε μαζί την Unique Minds.\nΗ βασικότερη πρόκληση που αντιμετωπίσαμε ήταν ότι όντας ένας νεοσύστατος οργανισμός που εισάγει ένα καινούριο brand, το οποίο ο κόσμος δεν γνώριζε, χρειάστηκε να οικοδομήσουμε από το μηδέν σχέσεις εμπιστοσύνης και συνεργασίας με όλα τα ενδιαφερόμενα μέρη του οργανισμού, όπως για να βρούμε χρηματοδότηση για τις δράσεις μας, να αναζητήσουμε εθελοντές για να τις στελεχώσουν και να προσεγγίσουμε το μαθητικό κοινό.\nΟ τρόπος λοιπόν που την αντιμετωπίζουμε είναι με το να αποδεικνύουμε συνεχώς την αξία και τις ικανότητες μας, να απαντάμε δηλαδή στην ερώτηση γιατί εμείς, γιατί εμείς είμαστε οι πιο κατάλληλοι για το συγκεκριμένο εγχείρημα και κυρίως γιατί η Ελλάδα χρειάζεται ένα τέτοιο εγχείρημα. Και μέχρι στιγμής, σε λιγότερο από ένα χρόνο, έχουμε καταφέρει να έχουμε ως συνεργάτες μεγάλες εταιρείες, έχουμε εμπνεύσει να μας στηρίξουν πάνω από 200 εθελοντές φοιτητές και ενημερώσαμε μέσω των δράσεων μας σχεδόν 3.000 μαθητές.\nΗ Unique Minds είναι μία ΜΚΟ, που σημαίνει πως δεν έχετε κέρδη. Πως το έχετε διαχειριστεί προσωπικά έτσι ώστε να καλύπτετε τις οικονομικές σας ανάγκες; Είναι απαραίτητη προϋπόθεση να κάνετε και μια δεύτερη δουλειά;\nΜια ΜΚΟ δεν μπορεί να έχει κέρδη, μπορεί όμως να έχει έσοδα δηλαδή να πληρώνει μισθό σε όσους εργάζονται σε αυτή. Συνεπώς δεν είναι απαραίτητο αν έχεις κάνει σωστό sustainability plan να έχεις δεύτερη δουλειά για να βιοπορίζεσαι.\nΠαρόλα αυτά, καθώς για εμάς ο σκοπός είναι η κινητήριος δύναμη πίσω από τη Unique και όχι ο βιοπορισμός, έχουμε αποφασίσει να καλύπτουμε τις ανάγκες μας με δεύτερη δουλειά. Η Unique είναι για εμάς ένας εθελοντικός οργανισμός με αυτοσκοπό να ενημερώσει τους μαθητές για την ακαδημαϊκή πραγματικότητα και τις σχολές που τους ενδιαφέρουν οπότε βιοποριζόμαστε από δεύτερες δουλειές, η Διάνα ως καθηγήτρια εκπαιδευτικής ρομποτικής και ο Παύλος ως εκπαιδευτής Soft Skills.\nΠοιος πιστεύετε ότι μπορεί να είναι ο ρόλος των δήμων ώστε, συνεργατικά με τη Unique Minds, οι νέοι να γνωρίσουν καλύτερα τα εκπαιδευτικά ιδρύματα της χώρας μας;\nΣε επίπεδο τοπικής αυτοδιοίκησης, οι βασικές δυνατότητες συνεργασίας με την Unique Minds στα πλαίσια ενημέρωσης των μαθητών για τα ακαδημαϊκά ιδρύματα εντοπίζονται πάνω στους εξής βασικούς άξονες:\nΕνημέρωση: δηλαδή οι δήμοι να ενημερώνουν τα σχολεία της περιφέρειάς τους για τις σημαντικές μας δράσεις όπως και έγινε φέτος με τον δήμο Αθηναίων και συγκεκριμένα το “Γραφείο για το Παιδί”, με το οποίο είχαμε μια εξαιρετική συνεργασία\nΠαραχώρηση χώρου: ενδεχομένως κάποιο πολιτιστικό κέντρο, για την υλοποίηση δωρεάν δράσεων για τους μαθητές των σχολείων του εκάστοτε δήμου όπως μας παραχωρήθηκε από το δήμο Περιστερίου, τον οποίο και ευχαριστούμε.\nΜετακίνηση: Διευκόλυνση προσέλευσης μαθητών στις δράσεις, με τη διάθεση μέσων μεταφοράς\nΤι θέλετε να δείτε η Unique Minds να κατορθώνει σε 5 χρόνια από τώρα;\nΘα θέλαμε να έχει ενεργή παρουσία στα μεγαλύτερα Ακαδημαϊκά Ιδρύματα της Αθήνας και της Περιφέρειας καθώς επίσης και να αποτελεί το βασικό μέσο ενημέρωσης όλων των μαθητών που δίνουν πανελλήνιες και ενδιαφέρονται να εισαχθούν στην τριτοβάθμια εκπαίδευση όπου και θα συμμετέχουν σε δράσεις μας πριν τη συμπλήρωση του μηχανογραφικού τους.\nΝα ρωτάει, να ψάχνει, να μη φοβάται να αποτύχει, γιατί από τις αποτυχίες μας μαθαίνουμε. Η δύναμη της ιδέας και η χαρά της δημιουργίας είναι αρκετά για να ξεπεράσει τα εμπόδια και να πραγματώσει το στόχο του.


Η ελληνική τέχνη κατακτά τον κόσμο- Έλληνες καλλιτέχνες στα μεγαλύτερα μουσεία του κόσμου (ΦΩΤΟ) - Made in Greece\nΌπου κι αν πάω η Ελληνική τέχνη με απογειώνει θα μπορούσαμε να πούμε παραφράζοντας τον Σεφέρη. Η Ελληνική ζωγραφική κατακτάει το διεθνές κοινό. Μεγάλα μουσεία του εξωτερικού φιλοξενούν στις μόνιμες συλλογές τους, έργα σπουδαίων Ελλήνων δημιουργών.\nΓια να δούμε λοιπόν σε ποια μουσεία θα συναντήσουμε Έλληνες ζωγράφους;\nTakis -Signal Rocket 1955\nΤο MoMa (Μουσείο Μοντέρνας Τέχνης της Νέας Υόρκης), φιλοξενεί στην μόνιμη συλλογή του 200.000 έργα μοντέρνας και σύγχρονης τέχνης από 10.000 καλλιτέχνες.\nChryssa Blue Print from Newspaper Book 1962\nΣτη μεγάλη μόνιμη συλλογή του θα συναντήσουμε αρκετούς Έλληνες δημιουργούς. Στην ιστοσελίδα του μουσείου, παρουσιάζονται κάποια από τα έργα που θα δει ο επισκέπτης του μουσείου. Είκοσι εννέα έργα του Τζόρτζιο ντε Κίρικο, είκοσι οχτώ έργα της Χρύσας Βαρδέα, πενήντα οχτώ έργα του Λουκά Σαμαρά, ένα έργο του Νάσσου Δάφνη, δύο έργα της Αθηνάς Τάχα, δύο έργα του Πολύγνωτου Γ. Βάγη, δεκατρία του Τάκι είκοσι επτά έργα του Ηλία Ζέγγελη και είκοσι οχτώ έργα της Ζωής Ζέγγελη.\nΑπό την TATE του Λονδίνου, την πιο διάσημη ίσως πινακοθήκη μοντέρνας τέχνης στον κόσμο, δεν θα μπορούσε να λείπει το Ελληνικό στοιχείο.\nΣτην μόνιμη συλλογή της που περιλαμβάνει έργα μοντέρνας τέχνης από το 1900 έως σήμερα και εκτίθεται σε τέσσερα επίπεδα, ανάμεσα στα μεγάλα ονόματα των Ρόθκο, Πικάσο, Ματίς , Μονέ, ο επισκέπτης θα έχει την ευκαιρία να θαυμάσει έργα δέκα Ελλήνων καλλιτεχνών.\nUntitled #05 t/c 2010 Haris Epaminonda\nΤα έργα με άρωμα Ελλάδας που εκτίθενται στην Tate, φέρουν τις υπογραφές του Τάκι, του Λουκά Σαμαρά, του Γιάννη Κουνέλλη, του Βλάση Κανιάρη, του Αχιλλέα Δρούγκα, του Μανώλη Καλιγιάννη του Νίκου Χατζηκυριάκου – Γκίκα αλλά και εκπρόσωπων της νέας γενιάς όπως ο Βαγγέλης Βλάχος και η Χάρις Επαμεινώνδα.\nUntitled 1969 Jannis Kounellis born 1936\nΤο Μητροπολιτικό Μουσείο Τέχνης της Νέας Υόρκης (Metropolitan Museum of Art, γνωστό και ως The Met) είναι ένα από τα μεγαλύτερα και σημαντικότερα μουσεία τέχνης στον κόσμο. Ιδρύθηκε το 1872 και βρίσκεται στην 5η Λεωφόρο στο Μανχάταν. Οι συλλογές του περιέχουν περισσότερα από δύο εκατομμύρια έργα τέχνης και περιλαμβάνουν ξεχωριστούς τομείς Ελληνορωμαϊκής, Μεσαιωνικής, Ισλαμικής, Ασιατικής και σύγχρονης τέχνης, καθώς και φωτογραφιών, ενδυμάτων, όπλων και πανοπλιών και μουσικών οργάνων. Το Met φιλοξενεί την μεγαλύτερη συλλογή έργων αρχαίας Ελληνικής τέχνης στον κόσμο.\nSaint Jerome as Scholar- El Greco\nΠεριλαμβάνει δείγματα της Κυκλαδικής, της Μινωϊκής , της γεωμετρικής, της αρχαϊκής και της κλασσικής περιόδου. Στην Ευρωπαϊκή πλευρά του μουσείου θα συναντήσουμε 2.500 πίνακες ζωγραφικής. Φιλοξενεί έργα των Δομίνηκου Θεοτοκόπουλου, Νίκου – Χατζηκυριάκου Γκίκα, Τζόρτζιο ντε Κιρίκο, Χρύσα (Βαρδέα), Λουκά Σαμαρά, Εμμανουήλ Τζανή, Νικόλαου Τζαφούρη.\nChair Transformation #17A- Loucas Samaras\nΤο Μουσείο ντελ Πράδο στη Μαδρίτη, κατέχει μια από τις σπουδαιότερες συλλογές τέχνης του κόσμου, και συγκεκριμένα ένα μεγάλο πλήθος πινάκων από τον 14ο ως τις αρχές του 19ου αιώνα.\nEl Greco- The Nobleman With His Hand On His Chest Ca. 1580\nΟι πίνακες ζωγραφικής, που φιλοξενεί στους οποίος χρωστάει και τη διεθνή του αίγλη, γύρω στους 8.600. Ανάμεσα στα μεγάλα έργα ισπανικής τέχνης που θα συναντήσει ο επισκέπτης του μουσείου θα είναι και πολλά έργα του Δομήνικου Θεοτοκόπουλου γνωστού και ως El Greco.\nΗ εθνική πινακοθήκη τέχνης της Ουάσιγκτον , (National gallery of art) διαθέτει μια από τις σπουδαιότερες συλλογές τέχνης στον κόσμο. Δημιουργήθηκε για το λαό των Ηνωμένων Πολιτειών της Αμερικής μετά από κοινό ψήφισμα του Κογκρέσου, να αποδεχθεί το δώρο του χρηματοδότη, δημόσιου υπάλληλου, και συλλέκτη έργων τέχνης Andrew W. Mellon το 1937.\nGiorgio de Chirico Conversation among the Ruins\nΗ μόνιμη συλλογή έργων ζωγραφικής εκτείνεται από το Μεσαίωνα μέχρι σήμερα.\nEl Greco The Needlewoman\nΣε αυτή ο επισκέπτης θα συναντήσει εννέα έργα του Δομήνικου Θεοτοκόπουλου, τέσσερα έργα του Τζόρτζιο ντε Κίρικο, το έργο “Η διεθνής πρωτοπορία νο 18” του Τάκι, το έργο “Ανάλυσις του Υ” της Χρύσας Βαρδέα, έξι έργα του Λουκά Σαμαρά.\nΠολλοί από τους Έλληνες καλλιτέχνες είναι διεθνείς. Η τέχνη και η φήμη τους ξεπέρασε τα Ελληνικά σύνορα, και γίνεται γνωστή σε παγκόσμιο επίπεδο.\nEl GrecoMoMAMuseum Of Modern ArtNational Gallery of art WashingtonTate ModernΔομίνικος ΘεοτοκόπουλοςΈλληνες καλλιτέχνες στα μουσεία του εξωτερικούΛουκάς ΣαμαράςΜητροπολιτικό Μουσείο Τέχνης της Νέας ΥόρκηςΜόνιμες Συλλογές Των ΜουσείωνΜουσεία Του ΚόσμουΝίκος Χατζηκυριάκος ΓκίκαςΤάκιςΤζόρτζιο ντε ΚίρικοΧρύσα Βαρδέα


Παρλάπιπας: Ηλεκτρονικά «βραχιολάκια» για παράνομους μετανάστες προωθεί η Φινλανδία\nΗ Φινλανδία ενδέχεται να χρησιμοποιήσει ηλεκτρονικά βραχιολάκια σε μετανάστες των οποίων το αίτημα ασύλου απορρίπτεται, σύμφωνα με δημοσίευμα της φινλανδικής εφημερίδας Helsingin Sanomat.\nΕάν ψηφιστεί, η νομοθεσία θα αφορά γενικά τους μετανάστες, αλλά ειδικά εκείνους που έχουν λάβει αρνητική απάντηση στις αιτήσεις για χορήγηση ασύλου. Τα βραχιολάκια στην Φινλανδία ονομάζονται «ηλεκτρονικά δεσμά» και αποτελούν εναλλακτική, της φυσικής κράτησης παράνομων μεταναστών. Το βραχιολάκι είναι μια πρακτική που εφαρμόζεται για άτομα που θεωρούνται επικίνδυνα για το κοινό. Η νομοθεσία περί αλλοδαπών, περιέχει σειρά προϋποθέσεων για την κράτηση κάποιου, μεταξύ των οποίων τον κίνδυνο διαφυγής, την υποψία εγκλήματος ή την απειλή για την εθνική ασφάλεια. Με το βραχιολάκι τοποθετημένο, οι αρχές θα μπορούν να γνωρίζουν που βρίσκονται ανά πάσα στιγμή.\nΕρωτηματικό παραμένει εάν οι προϋποθέσεις για τα «δεσμά», θα περιλαμβάνουν ακόμη και παιδιά ή ανηλίκους.\nΣύμφωνα με έκθεση που δόθηκε στη δημοσιότητα στις αρχές του χρόνου, ο αριθμός των μεταναστών «χωρίς χαρτιά» που βρίσκονται στην Φινλανδία παρότι έχει απορριφθεί το αίτημά τους, ανέρχονται σε 8.000 από 4.000. Οι ερευνητές επέρριψαν μέρος των ευθυνών στην κυβέρνηση, τους δήμους, τα αρμόδια υπουργεία και την αστυνομία, γιατί απέτυχαν να φέρουν με επιτυχία σε πέρας τις αποφάσεις για απέλαση.\nΤο ηλεκτρονικό βραχιολάκι, είναι κομμάτι της συζήτησης που έχει ανοίξει στην κυβέρνηση της Φινλανδίας μετά τις γενικές εκλογές που δεν ανέδειξαν έναν σαφή νικητή.\nΤην νομοθεσία για το ηλεκτρονικό βραχιολάκι, προωθούν τα μεγάλα κόμματα της Φινλανδίας οι Σοσιαλδημοκράτες και το Κόμμα Κέντρου. Τα μικρότερα κόμματα, όπως οι Πράσινοι, η Αριστερή Συμμαχία και το Σουηδικό Λαϊκό Κόμμα της Φινλανδίας, αναγκάστηκαν να την αποδεχθούν.\nΗ μετανάστευση είναι το ζήτημα που διχάζει περισσότερο στις κυβερνητικές διαπραγματεύσεις. Οι Σοσιαλδημοκράτες και το Κέντρο, στηρίζουν μια σκληρή προσφυγική πολιτική, ενώ οι Πράσινοι, η Αριστερή Συμμαχία και το Σουηδικό Κόμμα τάσσονται υπέρ της αύξησης της παρούσας ποσόστωσης των 750 ατόμων. Θεωρείται πιθανό ότι οι ποσοστώσεις θα αυξηθούν από την μελλοντική κυβέρνηση, αλλά όχι τόσο πολύ όσο ζητούν τα μικρότερα κόμματα.\nΟ ηγέτης των Σοσιαλδημοκρατώ, Άντι Ρίνε, που ηγείται των διαπραγματεύσεων και το σχηματισμό κυβέρνησης και φιλοδοξεί να γίνει ο επόμενος πρωθυπουργός, έχει επανειλημμένα δηλώσει ότι το κυβερνητικό πρόγραμμα είναι σχεδόν έτοιμο και σύντομα θα παρουσιαστεί.


Σταύρος Θεοδωράκης: «Οι πύλες εξόδου από το Μνημόνιο είναι τα χωράφια, οι εξαγωγές, ο τουρισμός και η παιδεία»\nΣυνέντευξη του επικεφαλής του Ποταμιού στην εφημερίδα Ελευθερία της Λάρισας.\n«Η διάλυση του βαθέως κομματικού κράτους είναι για μας νούμερο ένα στόχος. Ένα σπάταλο κράτος που απομυζά συνεχώς από την κοινωνία. Αν δεν κόψουμε τις σπατάλες οι φόροι θα αυξάνονται συνεχώς. Ο ΣΥΡΙΖΑ επιλέγει για τις θέσεις ευθύνης όχι τους ικανούς αλλά τους κομματικούς» δήλωσε ο Σταύρος Θεοδωράκης στην εφημερίδα «Ελευθερία» της Λάρισας και τη Λένα Κισσάβου. Παράλληλα, ο Επικεφαλής του Ποταμιού αναφέρθηκε στο ΣΥΡΙΖΑ λέγοντας: «Προφανώς υπάρχουν και αριστεροί στον ΣΥΡΙΖΑ αλλά η διακυβέρνηση ΣΥΡΙΖΑΝΕΛ ξεχειλίζει από καιροσκοπισμό».\nΣτη συνέχεια ο επικεφαλής του Ποταμιού, αναφερόμενος στην σημερινή κατάσταση του ασφαλιστικού συστήματος είπε: «Για δεκαετίες η ΝΔ και το ΠΑΣΟΚ συντηρούσαν ένα σύστημα με εισφοροδιαφυγή, αδιαφάνεια και σκανδαλώδεις παροχές στους κομματικούς τους πελάτες. Δημιουργούσαν τρύπες, έπαιρναν δάνεια και ξανά τρύπες και ξανά δάνεια. Έτσι απογείωσαν το χρέος οι κυβερνήσεις της ΝΔ και του ΠΑΣΟΚ. Δεν είναι αθώοι του αίματος. Το αντίθετο. Δικό τους είναι το έγκλημα και ο ΣΥΡΙΖΑ απλώς το συνεχίζει».\nΑπαντώντας σε ερώτηση για το μεταναστευτικό – προσφυγικό ζήτημα, την ανάληψη πρωτοβουλιών του Ποταμιού και τη συνάντηση του Σταύρου Θεοδωράκη με τον Πρόεδρο της Δημοκρατίας ανέφερε: «Η κυβέρνηση έχει τεράστιες ευθύνες αλλά τι σημασία έχει πια να συζητάμε για τις ευθύνες της; Πρέπει να συμφωνήσουμε σε μια εθνική λύση. Να δημιουργηθεί μια “διαρκής επιτροπή δράσης” με την συμμετοχή εμπειρογνωμόνων από τα κόμματα, τις κρατικές υπηρεσίες και την τοπική αυτοδιοίκηση. Να πιέσουμε συντονισμένα όλα τα κόμματα για την άμεση συγκρότηση Ευρωπαϊκής συνοριοφυλακής και ακτοφυλακής. Hotspots στα παράλια της Τουρκίας. Άσυλο στους πρόσφυγες και άμεση κατανομή τους στην Ευρώπη αλλά και επιστροφή εντός 24 ωρών των μεταναστών, που δεν δικαιούνται άσυλο, στην Τουρκία και τις άλλες χώρες προέλευσης, με πλοία της FRONTEX».\nΣε ό,τι αφορά το πώς θα υπάρξει ανάπτυξη στη χώρα στάθηκε σε 4 τομείς, λέγοντας: «Οι πύλες εξόδου από το Μνημόνιο είναι τα χωράφια, οι εξαγωγές, ο τουρισμός και η παιδεία. Αν δεν ενισχύσουμε αυτούς τους 4 τομείς πάντα θα είμαστε αναγκασμένοι να ζούμε με δανεικά».\nΤέλος, σε ό,τι αφορά τις «συνεργασίες», ο επικεφαλής του Ποταμιού ήταν και πάλι ξεκάθαρος: «Όλοι θέλουμε τις συνεργασίες. Για συγκεκριμένα θέματα όμως. Για να λύσουμε προβλήματα. Πήραμε πρωτοβουλία και προτείναμε σε όλα τα κόμματα ένα δικαιότερο εκλογικό σύστημα. Ζητήσαμε εθνική πολιτική για το προσφυγικό. Τους καλέσαμε να συνεργασθούμε για ένα αξιοκρατικό και αποτελεσματικό Δημόσιο. Τώρα αν εννοείτε συνεργασίες που προϋποθέτουν να διαλυθεί το Ποτάμι και να ενταχθεί σε ένα άλλο κόμμα, αυτό δε θα γίνει. Το Ποτάμι είναι η μαγιά του καινούργιου, δε θα γίνει το άλλοθι του παλιού».\nΣας καταλογίζουν πολλοί ότι ήταν λάθος η αρχική φιλική σας στάση απέναντι στο ΣΥΡΙΖΑ και στον κ.Τσίπρα.\nΤο Ποτάμι από την πρώτη στιγμή έκανε σκληρή κριτική στην κυβέρνηση ΣΥΡΙΖΑΝΕΛ. Σας θυμίζω τη σύγκρουση στη Βουλή με τους ανεπάγγελτους της κυβέρνησης. Σας θυμίζω την κόντρα μας για να έρθει η συμφωνία πιο γρήγορα και να μην κλείσουν οι τράπεζες. Τη σύγκρουση για τη δικαιοσύνη, την παιδεία και την μεταναστευτική πολιτική. Σε όλα αυτά το Ποτάμι έμπαινε μπροστά. Για πoιά φιλική στάση μιλάτε λοιπόν;\nΝαι αλλά παράλληλα στηρίξατε προσωπικά τη στροφή του κ.Τσίπρα μετά το δημοψήφισμα;\nΣε αυτό έχετε δίκιο. Αλλά αυτό ήταν το χρέος μας. Αν μετά το δημοψήφισμα, στη συνάντηση των αρχηγών, το Ποτάμι έλεγε «έτσι όπως τα έκανες, βγάλτα πέρα μόνος σου» θα πηγαίναμε σε άλλου τύπου αποφάσεις. 'Ήμασταν εκεί για να υπερασπιστούμε την ευρωπαϊκή πορεία της χώρας και όχι για να «χτίσουμε» το ποσοστό μας. Ο κ.Τσίπρας, όπως αποκαλύπτει αυτές τις μέρες και ο Βαρουφάκης, φλέρταρε με το γκρεμό. Κάποιοι τον εμπόδισαν και μεταξύ αυτών το Ποτάμι.\nΤώρα πρωτοστατείτε στο σκληρό ροκ απέναντι στο ΣΥΡΙΖΑ αλλά και στον κ.Τσίπρα. Μαζί όμως δεν ψηφίσατε το Τρίτο Μνημόνιο;\nΨηφίσαμε τη συμφωνία που μας κράτησε στην Ευρώπη. Δε διαπραγματευτήκαμε, ούτε διαμορφώσαμε μαζί με τον κ.Τσίπρα κανένα Μνημόνιο. Η χώρα κατέρρεε, οι τράπεζες ήταν κλειστές, τρόφιμα και φάρμακα είχαν αρχίσει να είναι σε έλλειψη και εμείς έπρεπε να πούμε ένα «ναι» ή ένα «όχι». Ούτε διορθώσεις μπορούσαμε να κάνουμε ούτε να το γυρίσουμε πίσω. Ή ψηφίζαμε ή δεν ψηφίζαμε. Ουσιαστικά ήταν ένα τελεσίγραφο.\nΠάντως τελικά το ψηφίσατε. Και το Μνημόνιο περιέχει συγκεκριμένες δεσμεύσεις. Τι θα κάνετε επί παραδείγματι με το ασφαλιστικό, θα το ψηφίσετε;\nΜα ποιος σας είπε ότι το Μνημόνιο καθορίζει και τις λεπτομέρειες του ασφαλιστικού; Το Μνημόνιο λέει να μη δημιουργεί το ασφαλιστικό νέα χρέη. Το πώς θα γίνει αυτό, είναι θέμα της κυβέρνησης. Το σχέδιο Κατρούγκαλου όμως επαναλαμβάνει τα λάθη του παρελθόντος. Κυνηγάει αυτούς που δουλεύουν. Στην Βουλή δώσαμε συγκεκριμένα παραδείγματα. Ένας ελεύθερος επαγγελματίας μηχανικός, γιατρός ή δικηγόρος, ή ένας αυτοαπασχολούμενος που έχει καθαρό εισόδημα 25.000 ευρώ το χρόνο θα μείνει τελικά με 6.300 ευρώ. Υπολογίστε: 20% για κύρια σύνταξη, 7,5% για επικουρική, 6,95% για τον κλάδο υγείας, 4% για ΕΦΑΠΑΞ. Σύνολο 9.500 ευρώ σε εισφορές. Μείον 26% φόρος εισοδήματος, μείον τέλος επιτηδεύματος 650 ευρώ και 100% προκαταβολή φόρου, του μένουν 6.300! Αν βέβαια δεν υπάρξει κάποια έκτακτη εισφορά ή κάποια εισφορά αλληλεγγύης. Έτσι η κυβέρνηση κατάφερε να τους βγάλει όλους στους δρόμους. Και τους επιστήμονες και τους αγρότες και τους μικρομεσαίους αυτοαπασχολούμενους.\nΟ ΣΥΡΙΖΑ βέβαια απαντά ότι το ασφαλιστικό δεν είναι πρόβλημα του τελευταίου μήνα αλλά το κληρονόμησε.\nΚαι εγώ τους θύμισα στη Βουλή ότι οι σημερινοί υπουργοί της κυβέρνησης διαδήλωναν μαζί με το ΠΑΣΟΚ και την ΝΔ εναντίον της πρότασης Γιαννίτση. Έβαζαν μπροστά και τις συντεχνίες και έτσι κάθε κουβέντα για δικαιότερο ασφαλιστικό σταματούσε αμέσως. Η λογική ήταν : ό,τι φάμε, ό,τι πιούμε και ό,τι αρπάξουμε σήμερα και άσε τις επόμενες γενεές στην τύχη τους.\nΑπό ότι καταλαβαίνω στο ασφαλιστικό βάζετε στο κάδρο και το ΠΑΣΟΚ και τη ΝΔ.\nΜα για δεκαετίες η ΝΔ και το ΠΑΣΟΚ συντηρούσαν ένα σύστημα με εισφοροδιαφυγή, αδιαφάνεια και σκανδαλώδεις παροχές στους κομματικούς τους πελάτες. Δημιουργούσαν τρύπες, έπαιρναν δάνεια και ξανά τρύπες και ξανά δάνεια. Έτσι απογείωσαν το χρέος οι κυβερνήσεις της ΝΔ και του ΠΑΣΟΚ. Δεν είναι αθώοι του αίματος. Το αντίθετο. Δικό τους είναι το έγκλημα και ο ΣΥΡΙΖΑ απλώς το συνεχίζει.\nΣτην αντιπολιτευτική σας κριτική προτάσσετε την καταγγελία των κομματικών, όπως λέτε, διορισμών του ΣΥΡΙΖΑ. Αυτό είναι που έχει προτεραιότητα;\nΗ διάλυση του βαθέως κομματικού κράτους είναι για μας νούμερο ένα στόχος. Ένα σπάταλο κράτος που απομυζά συνεχώς από την κοινωνία. Αν δεν κόψουμε τις σπατάλες οι φόροι θα αυξάνονται συνεχώς. Ο ΣΥΡΙΖΑ διπλασίασε τις Διοικήσεις Δημοσίων Οργανισμών, συντηρεί Οργανισμούς χωρίς κανένα αντικείμενο δουλειάς, επιλέγει για τις θέσεις ευθύνης όχι τους ικανούς αλλά τους κομματικούς. Στα νοσοκομεία, στην εκπαίδευση, παντού. Κάνει δηλαδή ότι έκαναν τόσα χρόνια όλες οι κυβερνήσεις. Πριν είχαμε το 4-2-1 ανάμεσα σε ΝΔ, ΠΑΣΟΚ, ΔΗΜΑΡ. Τώρα έχουμε το 4-1. 4 ΣΥΡΙΖΑ – 1 ΑΝΕΛ. Έτσι θα συνεχίσουμε;\nΈχετε κατά καιρούς επισημάνει ότι η αγροτική παραγωγή μπορεί να γίνει το όχημα για την επιστροφή στην ανάπτυξη. Μπορεί αυτό να συμβιβαστεί με την πολιτική που προωθεί η κυβέρνηση στη φορολογία και την ασφάλιση των αγροτών;\nΤο έχω πει και γλαφυρά. Την Ελλάδα θα σώσει το χώμα, ο ήλιος και η θάλασσα. Μπορούμε να γίνουμε το κελάρι και το μποστάνι της Ευρώπης. Με διαλεκτά προϊόντα, ανώτερης ποιότητας και καλής τιμής. Αλλά αυτό θέλει σχέδιο. Θέλει εθνική ομπρέλα, όπως το έκαναν οι Ισπανοί και οι Ιταλοί και πιο παλιά οι Γάλλοι. Οι πύλες εξόδου από το Μνημόνιο είναι τα χωράφια, οι εξαγωγές, ο τουρισμός και η παιδεία. Αν δεν ενισχύσουμε αυτούς τους 4 τομείς πάντα θα είμαστε αναγκασμένοι να ζούμε με δανεικά.\nΑπαντήστε μου συγκεκριμένα. Θα ψηφίσετε το ασφαλιστικό και την φορολογία των αγροτών;\nΠώς να απαντήσω συγκεκριμένα όταν η κυβέρνηση δεν έχει καταθέσει συγκεκριμένη πρόταση; Εμείς έχουμε καταθέσει εδώ και ένα χρόνο την πρόταση για Ομάδες παραγωγών και φορολογία 13%. Μίλησα με τους αγρότες στην Πελοπόννησο και τη Θεσσαλία. Δε διεκδικούν ούτε να μη φορολογούνται ούτε να μην πληρώνουν ασφαλιστικές εισφορές. Διεκδικούν όμως την επιβίωσή τους και κανόνες που ισχύουν σε όλη την Ευρώπη. Οι υπουργοί μας εδώ και 1.5 χρόνο δε μπορούν να ορίσουν ποιοι είναι οι ενεργοί αγρότες, οι κατ’ επάγγελμα αγρότες. Ποιοι πρέπει να παίρνουν τις ενισχύσεις, τις επιδοτήσεις, ποιοι είναι οι δικαιούχοι των κοινοτικών προγραμμάτων.\nΤελικά εσείς τι πιστεύετε; Είναι ο ΣΥΡΙΖΑ αριστερό κόμμα;\nΟρισμένοι κυβερνητικοί είναι σαν να «ψιθυρίζουν» εκείνη την ατάκα του φοβερού Βουτσά «έτσι και τρουπώσω κάπου μετά ποιος με πιάνει». Μετείχαν στα μεγάλα πάρτι της μεταπολίτευσης και τώρα ως πλούσιοι και μετανοημένοι, έχουν βρει καταφύγιο στην αυλή του κ.Τσίπρα. Και από κοντά κάποια βουτυρόπαιδα που παριστάνουν τους ράπερ και πάνε στην «επανάσταση» με τη λιμουζινα του μπαμπά τους. Για ποια αριστερά μιλάμε; Ζουν με τα λεφτά του κράτους και αυτοί και οι φίλοι τους και οι συγγενείς τους, και πουλάνε μελό ιστορίες αντίστασης. Προφανώς υπάρχουν και αριστεροί στον ΣΥΡΙΖΑ αλλά η διακυβέρνηση ΣΥΡΙΖΑΝΕΛ ξεχειλίζει από καιροσκοπισμό.\nΕσείς τι είστε; Αριστερός, κεντροαριστερός, κεντρώος, κεντροδεξιός;\nΠοτάμι! Η προτεραιότητα αυτή τη στιγμή στη χώρα είναι οι προοδευτικές μεταρρυθμίσεις προς όφελος των πολλών. Αυτή είναι η ιδεολογία μου. Συγκρουόμαστε με τον λαϊκισμό, τον κρατισμό, την εθνοκαπηλεία και όλα τα συντηρητικά συμπλέγματα.\nΌμως το Ποτάμι δείχνει να χάνει νερά.\nΠολλοί εδώ και χρόνια προπαγανδίζουν πως το Ποτάμι στερεύει. Αλλά συνεχώς διαψεύδονται από την πραγματικότητα. Για πρώτη φορά ένα κόμμα που δημιουργήθηκε από μη επαγγελματίες πολιτικούς συμμετείχε και εκπροσωπήθηκε σε τέσσερις εκλογικές αναμετρήσεις. Η επιρροή του Κινήματός μας στην κοινωνία είναι πολύ μεγάλη και είμαστε μόλις 2 ετών. Στις εκλογές λόγω της πόλωσης χάσαμε ένα τμήμα της δύναμής μας και σήμερα δημοσκοπικά πιεζόμαστε. Αλλά σας είπα, είμαστε φτιαγμένοι για τα δύσκολα. Δεν κληρονομήσαμε κάτι. Μόνοι μας το χτίσαμε. Και μόνοι μας χωρίς προστάτες θα ξαναβγούμε μπροστά. Η χώρα έχει ανάγκη από ένα μεταρρυθμιστικό Κίνημα που θα έχει ως μόνη προτεραιότητα τη δικαιοσύνη, την εργασία, την παιδεία και όχι την συντήρηση του κομματικού κράτους και την αποκατάσταση των στελεχών του.\nΠάντως κάποια στελέχη σας δημόσια σας προτρέπουν σε συνεργασίες με άλλα κόμματα. Δεν σας ανησυχεί αυτό;\nΌλοι θέλουμε τις συνεργασίες. Για συγκεκριμένα θέματα όμως. Για να λύσουμε προβλήματα. Πήραμε πρωτοβουλία και προτείναμε σε όλα τα κόμματα ένα δικαιότερο εκλογικό σύστημα. Ζητήσαμε εθνική πολιτική για το προσφυγικό. Τους καλέσαμε να συνεργασθούμε για ένα αξιοκρατικό και αποτελεσματικό Δημόσιο. Τώρα αν εννοείτε συνεργασίες που προϋποθέτουν να διαλυθεί το Ποτάμι και να ενταχθεί σε ένα άλλο κόμμα, αυτό δε θα γίνει. Το Ποτάμι είναι η μαγιά του καινούργιου, δε θα γίνει το άλλοθι του παλιού. Παλεύουμε και θα συνεχίσουμε να παλεύουμε για τη δημιουργία ενός μεγάλου μεταρρυθμιστικού ρεύματος στην κοινωνία. Η χώρα δε μπορεί να πηγαίνει από το ένα άκρο του εκκρεμούς στο άλλο. Πρέπει να ισορροπήσει. Και να στηριχθεί στο προοδευτικό ριζοσπαστικό κέντρο.\nΠαρασκευή μεσημέρι πήγατε στον Πρόεδρο της Δημοκρατίας για το μεταναστευτικό και το προσφυγικό. Ζητάτε εθνική συνεννόηση. Αυτό σημαίνει τέλος η αντιπολίτευση σε αυτόν τον τομέα;\nΗ κυβέρνηση έχει τεράστιες ευθύνες για όλα αυτά που ζούμε στα νησιά και τα σύνορα, αλλά τι σημασία έχει πια να συζητάμε για τις ευθύνες της; Το πρόβλημα έχει πάρει εκρηκτικές διαστάσεις. Πρέπει λοιπόν να συμφωνήσουμε σε μια εθνική λύση. Να αντικαταστήσουμε την ακινησία με λύσεις. Ασφάλεια και αλληλεγγύη. Να δημιουργηθεί μια «διαρκής επιτροπή δράσης» με την συμμετοχή εμπειρογνωμόνων από τα κόμματα, τις κρατικές υπηρεσίες και την τοπική αυτοδιοίκηση. Να πιέσουμε συντονισμένα όλα τα κόμματα για την άμεση συγκρότηση Ευρωπαϊκής συνοριοφυλακής και ακτοφυλακής. Hotspots στα παράλια της Τουρκίας. Άσυλο στους πρόσφυγες και άμεση κατανομή τους στην Ευρώπη αλλά και επιστροφή εντός 24 ωρών των μεταναστών, που δεν δικαιούνται άσυλο, στην Τουρκία και τις άλλες χώρες προέλευσης, με πλοία της FRONTEX.\nΕπόμενο Ασφάλεια και αλληλεγγύη στα σύνορα και τα νησιά


Σοφία Μπεκατώρου / Ένιωθα ντροπιασμένη και πολύ θυμωμένη | Αυγή\nΗ Σοφία Μπεκατώρου μίλησε δημόσια μετά την κατάθεσή της στον εισαγγελέα για τη σεξουαλική κακοποίηση που υπέστη από παράγοντα της Ομοσπονδίας Ιστιοπλοΐας, σε μια αποκαλυπτική συνέντευξη στο Mega.\n«Θέλω να προτρέψω όσες κοπέλες, όσους ανθρώπους έχουν υποστεί βία, κακοποίηση ή παρενόχληση να μιλήσουν, να μιλήσουν ανοιχτά και το περιβάλλον να τους αγκαλιάσει ώστε να μπορέσουν κι εκείνοι να το ξεπεράσουν και να συνεχίσουν τη ζωή τους» τόνισε η αθλήτρια της Ιστιοπλοϊας.\nΗ Σοφία Μπεκατώρου θέλησε να μιλήσει χωρίς να την διακόψει κανείς και να βγάλει από μέσα της όλα όσα βίωσε αλλά και όλα τα χρόνια που μεσολάβησαν μέχρι να νιώσει έτοιμη να μιλήσει.\nΌπως αποκάλυψε στη συνέντευξή της είχε έρθει μαζί με την συναθλήτρια της κοντά στο συγκεκριμένο παράγοντα, επειδή «ήταν ο μόνος που μας στήριζε μέσα στην Ομοσπονδία. Τα υπόλοιπα μέλη μας αγνοούσαν και δεν έδιναν ούτε τα βασικά, όπως εργαλεία ή χρήματα για να πάμε σε ταξίδια για αγώνες».\nΗ Ολυμπιονίκης δήλωσε πως μετά από χρόνια ενώ συνομιλούσε τυχαία με έναν γονέα που είχε το παιδί του στην ιστιοπλοΐα, της αποκάλυψε πως ο παράγοντας που την βίασε, παρενοχλεί 15 χρονα κορίτσια. «Αυτός την πέφτει σε 15χρονα», είπε χαρακτηριστικά.\nΞεκαθαρίζοντας τους λόγους που έσπασε τη σιωπή της μετά από 20 χρόνια, η Σοφία Μπεκατώρου, είπε ότι δεν συνδέονται με τις εκλογές στην Ομοσπονδία. «Μιλάω τώρα, επειδή αισθάνομαι ασφάλεια και βρήκα το κουράγιο. Αφορμή στάθηκε η μήνυση που δέχτηκε από την Ομοσπονδία, ο Νίκος Κακλαμανάκης. Όταν συναντηθήκαμε οι αθλητές αποκαλύψαμε τα προβλήματα που αντιμετωπίσαμε. Εκεί μίλησα για τον βιασμό μου».\nΕνώ παράλληλα δήλωσε «μίλησα τώρα γιατί σήμερα μπορώ να αντιμετωπίσω τα παιδιά μου».\n«Η πρόκριση δεν πήγε όπως περιμέναμε. Δεν φέραμε κάποιο μετάλλιο όμως και τα δυο σκάφη καταλάβαμε την 5η θέση και έτσι είμασταν απόλυτα ικανοποιημένοι γιατί πετύχαμε την πρόκριση. Για μένα θα ήταν η πρώτη συμμετοχή μου στην Ολυμπιάδα και ήμουν η πιο μικρή της ομάδας», συνεχίζει η κα Μπεκατώρου. «Την τελευταία ημέρα αποφασίσαμε να βγούμε να γιορτάσουμε όλοι μαζί και όταν έφτασε η ώρα να γυρίσουμε πίσω γυρίσαμε ανά δυο. Εμείς με τον παράγοντα μείναμε τελευταίοι και μιλάγαμε. Εγώ ούσα ενθουσιασμένη περίμενα πως και πως να μοιραστώ τις εμπειρίες και να πω για τους Ολυμπιακούς που θα πήγαινα στο Σίδνεϊ.\nΓυρνώντας στο ξενοδοχείο γύρισε και με φίλησε. Εγώ, πάγωσα. Έμεινα έκπληκτη. Δεν μπορούσα να καταλάβω από που ξεκίναγε αυτή η συμπεριφορά. δεν ήξερα τι να κάνω. Απομακρύνθηκα. Θυμάμαι ήταν και ανηφόρα. Απομακρύνθηκα από κοντά του. Ο ένας στο ένα πεζοδρόμιο και ο άλλος στο άλλο και συνεχίσαμε προς το κοινό μας ξενοδοχείο. Μέσα στο ασανσέρ σταματήσαμε στον δικό του όροφο (το δικό μας δωμάτιο ήταν πιο πάνω) και μου είπε να πάω στο δωμάτιό του. Του είπα “δεν υπάρχει κάποιος λόγος” και του είπα καληνύχτα. Εγώ, φοβισμένη από την προηγούμενή του κίνηση, ήμουν πάρα πολύ διστακτική. Μου λέει: “έλα μωρέ τώρα”. Μου είπε “έλα δυο λεπτά να σου μιλήσω. Φοβάσαι;” Αμέσως με έπιασε το παράπονο. “Όχι βέβαια δεν φοβάμαι”. Δεν ήμουν και κανένα κοριτσάκι που δεν είχε προσωπικότητα.\nΠίστευα ότι μπορώ να ανταπεξέλθω σε κάθε δυσκολία. “Θα πάω”. Όταν μπήκα μέσα στην αρχή μιλούσαμε για τους αγώνες και σιγά σιγά άρχισε να με πλησιάζει περισσότερο. Εγώ άρχισα να αμύνομαι. Μετά άρχισε να προσπαθεί να με πείσει.”Έλα λίγο εδώ, έλα να σου μιλήσω”. Με τα πολλά άρχισε να απλώνει τα χέρια του παραπάνω να με φιλάει να με ρίχνει στο κρεβάτι. “Δεν θέλω!” “Έλα μωρέ δεν είναι τίποτα”. “Δεν θέλω!” Προσπάθησα με τον τρόπο μου να του δείξω ότι δεν υπάρχει καθόλου αμοιβαία επιθυμία. Ότι δεν υπάρχει συναίνεση. Εκείνος όμως προσπαθούσε να με βγάλει τρελή. Όταν κάποιες φορές ήταν πιο άγριος και έβλεπε ότι εγώ απομακρυνόμουν, σταμάταγε. Άφηνε λίγη ώρα να περάσει. Μετά ξανά το ίδιο πράγμα. Σηκώθηκα να φύγω και μου είπε “έλα, που πας τώρα;” Κάποια στιγμή έτσι όπως ήταν πάνω μου του λέω “δεν μπορώ να το πιστέψω ότι δεν καταλαβαίνεις ότι σου λέω ότι δεν θέλω”. Αυτός, συνέχισε. Εγώ ήμουν παγωμένη. Το πρώτο πράγμα που σκέφτηκα εκείνη την ώρα ήταν να αντιδράσω και να τον σπάσω στο ξύλο. Ήξερα όμως ότι αυτός είχε πολύ μεγάλη θέση στην ομοσπονδία. Και ότι εκείνη την ώρα δεν ήταν κανένας για να δει. Κανένας δεν ήξερε τι συνέβαινε. Και όλοι θα έλεγαν, γιατί γύρισες μαζί του πίσω; Και δεν έφυγες με τους άλλους μαζί; Αλλά εγώ δεν ένιωθα κάποιον φόβο και κάποιον λόγο για τον οποίο θα έπρεπε να φοβηθώ να γυρίσω μόνη μου. Ήμουν πάντα ανεξάρτητη. Όταν τελείωσε συνειδητοποίησα ότι με είχε βιάσει και πως ότι κι αν του είπα εκείνος δεν σταμάτησε και πως ακόμα και αν του είπα ότι δεν ήθελα την συνεύρεση εκείνος δεν σταμάτησε.\n«Πώς μπόρεσες να μου το κάνεις αυτό; Θα μπορούσες να ήσουν πατέρας μου»\n«Ήμουν εγκλωβισμένη και ένιωθα αγανάκτηση»\nΣτο πέρασμα του χρόνου αναφέρει η Σοφία Μπεκατώρου αυτό φούντωνε. Ερχόταν στον ύπνο μου και η συμπεριφορά μου ήταν επιθετική και δεν μπορούσα να ελέγξω τον εαυτό μου. Αυτό όταν πέρασε εκείνος άρχισε να είναι πιο επιθετικός. Έβλεπε ότι τον αγνοούσα και ήμουν απόμακρη.\nΚράτησα μια σταθερή απόσταση από την Ομοσπονδία. Τότε δεν ήμουν παντρεμένη αλλά το 2005 με τον μετέπειτα άνδρα μου αναπτύχθηκε μια τρυφερή σχέση και ήταν ο πρώτος μετά τον άνθρωπο με τον οποίο το είχα μοιραστεί για πρώτη φορά το 1998 με τον οποίο το συζήτησα.\nΜίλησα για το θέμα αυτό στα χρόνια που περνούσαν σε φίλους και συναθλητές και στην ψυχοθεραπεύτριά μου. Κάποια στιγμή κατάλαβα ότι μιλώντας τους όλοι είχαν να διηγηθούν μια ιστορία όχι τόσο τραυματική σαν την δική μου. Με την αγωγή που κατατέθηκε κατάλαβα ότι ήρθε η στιγμή να μιλήσω. Πήγα ως μάρτυρας και είπα για τον βιασμό και είπα το όνομα του παράγοντα. Μπορεί αυτή η μάχη να ήταν έξω από το νερό αλλά θα εξυγίαινε τον ελληνικό αθλητισμό.\nΠέρασε ο καιρός και παρακολούθησα στο ίντερνετ μια συζήτηση στο Ίδρυμα Ωνάση για τον εκφοβισμό και τον σεξισμό. Αυτό με έκανε να ξαναθυμηθώ τον δικό μου βιασμό, και μια περίπτωση όπου τυχαία κάποιος γονέας μου είπε όταν του είπα ότι κάνω ιστιοπλοΐα αν ξέρω τον τάδε που ήταν και ο βιαστής μου. Μου είπε «ποιος αυτός που την πέφτει σε 15χρονα;»\nΤότε κατάλαβα ότι αυτός ο άνθρωπος κυκλοφορούσε ελεύθερος χωρίς καμία συνέπεια. Αποφάσισα να γράψω ένα σχόλιο στα social media ότι κι εγώ έχω υποστεί βιασμό και καταλαβαίνω απόλυτα τα θύματα και δεν είναι εύκολο να βγεις και να μιλήσεις.\nΣοφία Μπεκατώρου / Δεν είμαι η μόνη αθλήτρια που κακοποιήθηκε, σπάστε τη σιωπή


Χανς Κρίστιαν Έρστεντ- Hans Christian Ørsted | El Greco's Blog\nΑρχική > Διάφορα\t> Χανς Κρίστιαν Έρστεντ- Hans Christian Ørsted\nΧανς Κρίστιαν Έρστεντ- Hans Christian Ørsted\n14/08/2009 ElGrecoGr\tΣχολιάστε Go to comments\nΑνοίγοντας το Google, είδα ότι το σημερινό του σχέδιο/θέμα είναι για τον Χανς Κρίστιαν Έρστεντ και τον ηλεκτρομαγνητισμό.\nΤο Logo του Google για τις 14-Αυγούστου-2009\nΈτσι είπα να μάθω 5-6 πραγματάκια περισσότερα για τον εν λόγω κύριο…\nWikipedia λοιπόν και έμαθα τα εξής: (Αναδημοσίευση απ το άρθρο της Wikipedia)\nΠρώιμα χρόνια και σπουδές\nΟ Έρστεντ γεννήθηκε στο Rudkøbing της Δανίας και ενδιαφέρθηκε για την Επιστήμη ως μικρό παιδί, ενώ εργαζόταν στο φαρμακείο του πατέρα του Søren Christian Ørsted. Μαζί με τον αδελφό του Anders Sandøe Ørsted, ο Χανς μορφώθηκε αρχικά διαβάζοντας στο σπίτι. Πήγαν στην Κοπεγχάγη το 1793 για να δώσουν εισαγωγικές εξετάσεις στο εκεί πανεπιστήμιο. Τα δύο αδέλφια πέρασαν τις εξετάσεις και διακρίθηκαν κατά τη διάρκεια των σπουδών τους εκεί.\nΤο 1801, ο Χανς κέρδισε μια υποτροφία που του επέτρεψε να περάσει τρία χρόνια ταξιδεύοντας στην Ευρώπη. Στη Γερμανία συνάντησε τον Γιόχαν Βίλχελμ Ρίτερ, ένα φυσικό που πίστευε ότι υπήρχε κάποια σχέση ανάμεσα στον Ηλεκτρισμό και τον Μαγνητισμό. Η σύνδεση αυτή φάνηκε λογική στον Ørsted, καθώς πίστευε στην ενότητα του φυσικού κόσμου και ότι επομένως κάποια σχέση θα πρέπει να υπάρχει μεταξύ των περισσότερων φυσικών φαινομένων.\nΕκείνη την εποχή ο Έρστεντ δεν πρότεινε κάποια ικανοποιητική εξήγηση για το φαινόμενο, ούτε και προσπάθησε να το αναπαραστήσει ποσοτικά-μαθηματικά. Ωστόσο, τρεις μήνες αργότερα άρχισε συστηματικότερες έρευνες. Σύντομα μετά δημοσίευσε τα ευρήματά του. Σήμερα, η μονάδα μέτρησης της μαγνητικής επαγωγής στο σύστημα μονάδων CGS ονομάζεται oersted προς τιμή της συνεισφοράς του στον Ηλεκτρομαγνητισμό.\nΟι ανακαλύψεις του Έρστεντ είχαν ως αποτέλεσμα την εντατική έρευνα της Ηλεκτροδυναμικής από την επιστημονική κοινότητα. Τα ευρήματα επηρέασαν τον Γάλλο φυσικό Αντρέ-Μαρί Αμπέρ στο να βρει μια μοναδική μαθηματική σχέση για τις μαγνητικές δυνάμεις που αναπτύσσονται ανάμεσα σε ρευματοφόρους αγωγούς. Η ανακάλυψη του Ørsted αντιπροσωπεύει επίσης ένα σημαντικό βήμα προς μια ενοποιημένη σύλληψη της έννοιας της ενέργειας.\nΟ Έρστεντ δημοσίευσε επίσης ποιήματα: Η ποιητική συλλογή του Luftskibet («Αερόπλοιο») άντλησε την έμπνευσή της από τις πτήσεις με αερόστατο του φυσικού Étienne-Gaspard Robert.\nΣήμερα τα κτήρια που στεγάζουν το Τμήμα Χημείας και το Ινστιτούτο Μαθηματικών Επιστημών του Πανεπιστημίου της Κοπεγχάγης φέρουν την επιγραφή «Ινστιτούτο H.C. Ørsted» προς τιμή του. Επίσης, ο πρώτος τεχνητός δορυφόρος της Δανίας, που εκτοξεύθηκε το 1999, ονομάσθηκε προς τιμή του «Ørsted».\nΚατηγορίες:Διάφορα Ετικέτες: google, Hans Christian Ørsted, Χανς Κρίστιαν Έρστεντ, αλουμίνιο, ηλεκτρομαγνητισμός\nΕίναι υπέροχο να σαι νονός!!! Κώστας Παπανικολάου